Ba al dakizu…? lehiaketa\nBa al dakizu…? lehiaketa\nZENBAT DAKIZU DONOSTIAKO MUGIKORTASUN SOSTENGAGARRIAZ?\nEgiazta ezazu zerorrek.\n"Ba al dakizu…?" LEHIAKETAREN OINARRIAK\nHonako oinarri hauen bidez, Mugikortasun Atalak "Ba al dakizu…?" lehiaketa aurkezten du.\nHartarako, Mugikortasun Atalak ondoko opariak zozketatuko ditu asmatzaileen artean: 2 bizikleta, 10 dBizi txartel, Dbus autobusetan nahi beste aldiz bidaiatzeko 5 hileko bonu, 5 kasko eta 5 giltzarrapo.\nZozketan parte hartu ahal izateko, herritarrek zuzen erantzun beharko diote webgunean den 7 galderako sortari: www.donostiamovilidad.com.\n2011ko uztailaren 12an zozketatuko dira testeko 7 galderei zuzen erantzundako guztien artean. Irabazleak aditzera emango ditugu honako hedabide hauek erabilita: www.donostiamovilidad.com, www.diariovasco.com, El Diario Vasco, Punto Radio eta Dvbus.\nLehiaketan parte hartzeak zer dakarren oinarri hauetan jasotako klausulak guztiak onartzea eta Donostiako Udalari baimena ematea datu pertsonalak tratatu, erabili, laga eta hedatzeko, irabazleen izena eta argazkia www.donostiamovilidad.com, www.diariovasco.com, El Diario Vasco, Punto Radio eta Dvbus hedabideetan erabiltzeko —baita antolatzaileek egoki jotako beste edozein hedabidetan ere—; eta, beharrezko joz gero, sarien eta sariturikoen izen eta irudiak publizitaterako erabiltzeko ere, sarituek bestelako ordainsaririk jaso gabe.\nIraupena eta eremua\nSustapena Donostian gauzatuko da, 2011ko Apirilaren 8tik 2011ko Uztailaren 8ra arte, egun biak barruan daudela.\nMugikortasun Atalak beretzat gorde du sustapena noiznahi bertan behera utzi, atzeratu, indargabetu edo epez aldatzeko eskubidea, argitaratze edo sustapen nahiz bestelako zergatikoengatik.\nHalaber, Mugikortasun Atalak berea du lehiaketa honen inguruan espekulazio edo negozio sistemak antolatzea galarazteko eskubidea. Horiek lortzearren, egoki iritzitako lege bideak erabil litzake.\na) 2 bizikleta\nb) 5 bizikletarako kasko\nc) dBizi zerbitzua erabiltzeko 10 txartel\nd) 5 txartel, hilabetez garraio publikoa nahi adina aldiz erabili ahal izateko, CTSS (Dbus) konpainiarenak\ne) 5 bizikleta giltzarrapo\nDatuak nola erabiliko\nSustapen honetan parte hartuta lehiatzaileek haien datuak Donostiako Udaleko Mugikortasuna Atalaren datu base batean gordetzeko baimena ematen dute, sustapena bera kudeatu nahiz taldeak etorkizunean bidal ditzakeen komunikazioak bideratzeko.\nAurrekoa gorabehera, interesdunek noiznahi erabil ditzakete datuak ikusi, zuzendu, aurkatu eta, beharrezkoa balitz, deuseztatzeko eskubideak, datu pertsonalak babesteko abenduaren 13ko 15/1999 Lege Organikoak xedatu bezala. Hartarako, idatziz jo beharko dute, haien datuak adierazita, Donostiako Mugikortasun eta Garraio Zinegotzigoko Komunikazio Atalera.\nMUGIKORTASUN ATALA honako oinarri hauetan azaldutako sariak antzeko beste batzuekin ordezkatzeko eskubidearen jabe da, eta halaxe iragarriko die irakurle guztiei.


Belaunaldiz belaunaldi, odolean musika nagusi - Gipuzkoako Hitza\nBelaunaldiz belaunaldi, odolean musika nagusi\n2011, abenduak 16 Sailkatugabeak 516\nEzkontzea eta jendaurrean abesteari uztea, biak bat izan ziren Unai Hirukoa musika taldeko Arantxa Frantzesenarentzat (Azpeitia, 1947): "Horren pena dut; agian ez genuen ezer gehiago egingo, baina orduan emakume batek ez zuen halakoetan jarraitzea pentsatu ere egiten ezkontzen zenean. Ingurukoek animatu izan banindute, agian...". Hala ere, abesteari ez dio inoiz utzi: "Etxean gelditu arren, alabak hazten oso ondo pasatu dut, eta beti jarraitu dut kantatzen". Musikari familia batekoa da, izan ere: Jose Luis Frantzesena anaia, adibidez, organo jotzailea da, eta Azpeitiko Musika Bandako zuzendaria izan da urte askoan; haren seme Unai da bandako zuzendari berria, baita Ze Esatek! taldeko kidea ere; gainera, Egan taldeko Xabier Saldias lehengusua du. Senarrak ere abestu egiten du, eta, beraz, ez da harritzekoa alaba gazteena ere abeslaria izatea: diskoa kaleratu berri duen Miren Fernandez, alegia. Etxean "lau ahotsetan" abesten dute sarri, eta Gabon hauetan ere ez da zuzeneko emanaldirik faltako haienean: "Familian denok gara musikariak; abesten ez duenak instrumenturen bat jotzen du", dio, munduko gauzarik normalena balitz bezala.\nAzpeitiko Antxieta abesbatzan hasi zen kantuan Frantzesena, Joxe Mari Altuna zuzendariak gidaturik: "Noizbehinka, kafea hartu bitartean abesten aritzen ginen gitarrekin, eta egun batean esan zuen hirukote bat egin behar genuela. Maria Jesus Arregi, nire lehengusu Olatz Saldias eta hirurok hasi ginen". 1966ko Santiago bezperan abestu zuten Azpeitian: "Ez genuen pentsatu Unai Hirukoak jarraitu egingo zuenik; modu naturalean prestatu genuen emanaldia, eta aldi hartarako bakarrik izango zela uste genuen". Abestu zituzten kantuak ere gogoan ditu: Maitetxu itsasoan dago eta Pozik jakingo nuke, besteak beste. Saldiasek lehen kontzertu hartan bakarrik hartu zuen parte; ikasketengatik taldea utzi, eta haren lekukoa Mari Karmen Otaegik hartu zuen.\nAurreneko emanaldi hartatik, beste asko etorri ziren gero: "Eibarko abeslari batek entzun gintuen; gustatu, eta hurrengo emanaldia lotu zigun, Bergarako Ainhoa dantzalekuan". Ondoren, Eibarren abestu zuten; "herriz herri ibili ginen gero". Gipuzkoako herri ia guztietan abestutakoak dira azpeitiarrak, Benito Lertxundiren moduko abeslariekin batera, eta baita garai hartako beste hainbat talderekin ere. Hirurek abesten zuten, eta hasieran Frantzesenak hartu zuen gitarra jotzeko ardura. Gero, Arregik ere bai.\nEtxean dirurik ez, eta gitarra jotzen lagun baten instrumentuarekin ikasi behar izan zuen Frantzesenak: "Gure etxean giro alaia egoten zen, baina diruz larri ibiltzen ginen, eta lagun batek utzitako gitarrarekin erakutsi behar izan nien banekiela gitarra jotzen. Orduan erosi ahal izan nuen bat. 700 pezeta balio zuela oroitzen naiz, eta gure amarentzat ez zela ni baino gitarra jotzaile hoberik!".\n"Pozik jakingo nuke dugu abestirik arrakastatsuena", hala oroitzen du azpeitiarrak. "Gaztelaniaz zegoen jatorriz kantu hura; Luis Iriondok euskaratu zigun, gainerako abesti guztiak bezala". Frantzesenak gogoratzen du garai hartan gaztelaniatik euskaratutakoak zirela abesti gehienak. Arrakasta handiena zuten abestiak aukeratu, euskaratu, eta haiek taularatzen zituen Unai Hirukoak.\nSaria eta diskoa besapean\nHiru urtez ibili ziren astebururo batetik bestera, herriak beren doinuekin alaitzen: "Oso urte politak izan ziren. Ez genuen dirurik jasotzen, beti zerbaiten alde kantatzen baikenuen, baina egunpasa ederrak egin genituen, eta abestuz asko gozatu genuen". Denbora horretan, diskoak eta txapelketak ere iritsi ziren; taldea desagertu ondoren, gainera. 1971n Euskal Herrian egin zen kantu txapelketa batean ahotsak egiten aritu ziren, Migel Mari Azpiazuren laguntzaz. Hark animatu zituen kantu batzuk prestatu eta Espainiako kantu txapelketa batean parte hartzera: irabazi egin zuten, eta txapelketako abestiak disko batean grabatu zituzten. 1972an, bi taldekide ezkondu ziren, eta bertan behera utzi zuten guztia. Hala ere, abestiak grabatzeko gogoa bazuten oraindik, eta 1977an egin zuten hori, Iriondo eta Azpiazu lagun hartuta. Gudu eta amodio kantak diskoa grabatzera Madrilera joan ziren; Frantzesena, "20 eguneko alabatxoa etxean utzita". Hala ere, esperientzia "izugarria" izan zen. Mundu hura atzean utzi zuen, baina kantuan jarraitzen du: Zarautzen bizi denez, bertako parrokiako abesbatzan aritzen da, eta, noizbehinka, baita Miren alabarekin ere, jendaurrean.


Ez da onartu EH Bilduren irailak 8ko mozioa : Antxeta Irratia : Free Download, Borrow, and Streaming : Internet Archive\n[archiveorg clu4vmnrju64gfpp-hondarribiko-udalbatzak-ez-ditu-irailak-8-erasoak- width=560 height=384 frameborder=0 webkitallowfullscreen=true mozallowfullscreen=true]\nJoan den irailaren 8an Jaizkibel konpainia parekideak Hondarribiko Kale Nagusian jasandako jazarpena gaitzesteko, mozio bat aurkeztu zuen atzo EH Bilduk Hondarribiko udalbatzan. Alardearen egunean gertatutakoa "eraso bortitz bat" izan zela dio testuak: plastiko beltzen atzean jarri zirenak Jaizkibelen desfilea modu antolatu batean "eragozten" saiatu zirela, txilibituak eta sirena hotsak erabiliz.\nAtzokoa, Hondarribiko jaien aurretik egindako lehendabiziko udal osoko bilkura zen. Eta herrian giroa bero dagoela isladatu zen. EH Bilduk aurkeztutako mozioari kontra-mozio bana aurkeztu baitzuten gainerako taldeek. Eta azkenean, EAJk eta PSEk elkarrekin eraman zuten testua onartu zuten, bi alderdion botoekin: gehiengo absolutua baitute jeltzaleek, EH Bilduk eta PPk aurka bozkatuta, eta Abotsanitz abstenitu egin zelarik.\nUdal Gobernu jeltzaleak sozialistekin batera bultzatutako mozio alternatiboak dio, "bizikidetzari kalte egiten dioten irain, istilu eta eraso guztien aurka" daudela, eta "alardea ulertzeko moduak errespetuz hartu beharra" aipatzen dute. Era berean, Hondarribiko Alardeari, "herriko ondasun inmaterialaren adierazpen nabarmena" dela eta "hondarribiarrek emana dioten gizarte zilegitasuna" baduela adierazi dute.\nPresio eta tentsio handiarekin emandako udalbatza izan zen atzoko. Izan ere, EH Bilduren mozioa 13.a zen gai ordenean, eta hau aldatu, eta plenoaren hasieran eztabaidatzea erabaki zuen alkateak. Hondarribiko Emakumeak taldeak deialdi masiboa egina baitzuen udal areto nagusira hurbildu eta presio emateko, halako moziorik onartu ez zedin. 80 lagun inguru bildu ziren, eta tentsio uneka eman baziren ere, Txomin Sagarzazu alkateak isiltasuna eskatu behar izan zuelako, EH Bilduko hautetsia mintzatu zenean publikoan zeudenek barrez moztu ziotelako, ez zen aparteko liskarrik eman.\nUploaded by antxeta on October 27, 2018


Kontrako eztarritik | Iritzia | Berria\nEz dakit nori zor nion ariketa hori egitea: neure buruari, entzuleei, bertso kideei edo inori ere ez. Kontua da egin dudala. Orri zuriaren aurrean izan zen lehen saiakera, hitzaldi bat osatzen ari zen lagun bati neure testigantza idazteko. Lagun horren grabagailuaren aurrean izan da bigarrena: luzeagoa, osoagoa eta zailagoa. Eta beti bezala, neure buruari galdetu diot ea biluzteak balioko digun. Bai, balio digu, baina ez guri bakarrik: inguru zabalagoari lagunduko dio gertatu direnak ulertzen eta aurrerantzean gauzak hobeto egiten.\nKontrako Eztarritik izenarekin bildu ditu Uxue Alberdik bertsotan egiten dugun hainbat emakumeren bizipenak. Ez dira hain bizipen partikularrak, eta ez; ez dut liburuaren propaganda egiteko beharrik sentitzen. Baina esan beharra daukat, gogorra egin zaidala testigantza guztiak, neurea barne, euren gordinean irakurtzea. Bertsoak badu ederretik eta plazak badu gozamenetik. Nola ez ba! Baina noizbait hitz egin behar genuen honetaz, hitz egin behar genuen eder hori eta gozamen hori ukitzea zein garesti ordaindu arazi diguten. Eskerrik asko, Uxue. Eskerrik asko, biluztu zareten guztiak. Orain, gauzak aldatzea tokatzen zaigu, baina ezin genuen liburuaren orria pasatu ezer gertatu ez balitz bezala; hau ere gertatu egin baita.


Bilakaera, ‘net’-etik ‘eus’-era – Goiena Komunikazio Taldea\nHome › INTERNET › Bilakaera, ‘net’-etik ‘eus’-era\nGoiena, ‘net’-etik ‘eus’-era\nTeknologia berriek eta Internetek eskatzen duten etengabeko berrikuntzara estuki lotua egon da lehen urratsetatik GOIENA. Goiena.net-ek, bere garaian, euskararen presentzia indartu eta bultzatzeak berebiziko garrantzia izan zuen. Eginkizun hori modu profesional eta serioan egiten dihardu GOIENAko lantaldeak informazio, entretenimendu eta komunikaziorako tresna digitaletan urterik urte sakonduz. Goiena.net zena Goiena.eus da 2014tik aurrera; guztiz eraberritua eta erronka gehiagori heltzeko gertu\nLehen urratsak mundu zabaleko sarean\nGoiena.net 2003ko azaroan jarri zen martxan. Informazioa da webgunearen funtsa, batez ere hasieran, eta diseinua ere horretara bideratuta zen. Irisgarritasun eta erabilgarritasun irizpideekin egindako gunea izan zen hasierako Goiena.net. Django plataforman eginda zegoen, software librean. CodeSyntax enpresak egin zuen webgunea eta Goienaren atari digitala tokiko informazioaren jauzi digitalean aitzindari izan zena orduan ere.\nGoiena.net webgunearen hasierako diseinua Goio Aranak (Goiena) eta Maite Rementeriak (CodeSyntax) landu zuten. 2004. urtean, Goiena.net-ek Portugal eta Espainiako diseinu onenaren saria jaso zuen.\nHasierako urratsen ondoren, 2010a geroztik, erabateko berrikuntza jasan zuen Goiena.net-ek. Multimedia izaera berezkoan sakontzeko urratsak garrantzitsuak eman ziren. Besteak beste, Goiena Telebista-n landutako eguneko albisteen laburpena eta bideoak ikus zitezkeen. Berrikuntzen artean, zorion-agurren edota sailkatuen atalak zeuden. Edonork bidaltzeko bidea ireki zen, partaidetza zabaltzen hasi zen.\nTeknikoki, 2010. urtean, Django plataformaren gainean garatu zen bertsio berria, MySQL datubasearen gaineko kudeaketa eginez. Informazioa eta edukia emateko modua erabat aldatu zen, honenbestez. Hurrengo urratsa 2013an etorri zen. Django eta MySQLren gainean berregin zen webgunea, Tokikom elkartea osatzen duten beste komunikazio talde batzuekin batera garatutako aplikazioa berrerabiltzeko. Menuen antolaketa, edukien kudeaketa eta beste hainbat gauza aldatu ziren, horrenbestez. Diseinuari dagokionez, gailu guztietarako moldatu zen urte horretan Goiena.net, Responsive Design delako eredua jarraituz.\n2014. urtean, Goiena.net izatetik Goiena.eus izatera pasa zen. Izena aldatzeaz gain “Goiena komunitateari” espazio handiagoa emateko bideak jarri diren urtea da 2014a. Izen bereko garapen berezi bati esker, Goiena.eus-en norbanako, erakunde eta taldeei webgunean leiho bat eskaini zaie Goienaren barruan. Horrez gain, atal komertzialetik Gidaren bertsio digitala ala Aurreztu.com deskontuen webgunea martxan jarri dira.


Erromeria egingo dute gaur Donostiako Konstituzio plazan — dantzan.eus\nHemen zaude: Hasiera › Hemeroteka › Erromeria egingo dute gaur Donostiako Konstituzio plazan\nErromeria egingo dute gaur Donostiako Konstituzio plazan\nBesteak beste, balsak, fandangoak, arin arinak eta kalejirak dantza egiteko parada izango da.\nBesteak beste, balsak, kontradan-tzak, kalejirak, fandangoak, arin arinak eta abarrekoak dantza egiteko parada egongo da eta laguntza gehiago behar duenak jendartean egongo diren monitoreengana jo ahal izango du, ekimenaren antolakuntzan Trebeska, Goizaldi eta Eskola dan-tza taldeek parte hartzen dutelako.\nFernando Ruizek azaldu duenez, "adin guztietako jendea" -haurrak, gazteak, helduak eta aiton-amonak- joaten da erromerietara, baina gehien animatzen direnak umeak izaten dira, agian "lotsa gutxiago dutelako". "Urtean lau erromeri egiten ditugu eta jende andana etortzen da, batez ere eguraldi onarekin. Udaran, batez ere, plaza dantzariz eta ikuslez bete egiten da. Jendeak beti galdetzen du hurrengo erromeria noiz izango den", azaldu du.\naro berria Orain dela hiru urte, hainbat euskaltzalek eta dantzazalek beren kezka adierazi zuten euskal dantzak kalean egiteko aukera gutxi omen dagoelako. Horregatik, Bagera Donostiako Euskaltzaleen Elkartea harremanetan jarri zen Udal Txistularien Banda eta zenbait dantza talderekin. "Helburua ez zen noiz edo noiz talde bat kontratatzea eta urtean jaialdi arrakastatsu bakar bat egitea, baizik eta normaltasunez urtean zehar hainbat aldiz jendea plazan dantzan jartzeko ohitura zabaltzea", dio Bagera elkarteak. Ordutik hona, lau bat erromeri antolatu dituzte urtero. "Oso harrera ona izan dute eta horrek erakutsi du erromeria gehiago programatzea merezi zuela".\nAntolatzaileek, alabaina, bultzada berria eman nahi diote ekimenari. "Gero eta lan gehiago dago eta guk bakarrik ezin dugu aurrera egin. Ondo legoke jende gehiagorekin taldetxo bat sortzea, instituzioekin errazago harremanetan jarri ahal izateko", esan du Ruizek. Bitarteko gehiagoren beharrean ere badaude, eta ekintzak hobeto antolatzeko dirua behar dutela diote.\nErromeria Donostiako Konstituzio plazan.argazkia: iker azurmendi


gazte literatura: May 2008\nBeste lan arintxo batekin datorkigu oraingoan ere Jon Arretxe. Gutako bateren batzuek espero genuen “Kleopatran” ezagutu genuen Simon Artabe detektibeak argituko lukeen beste kasuren baten berri izatea. Baina ez da horrelakorik gertatu eta oraingo honetan, Parisen, Perrot eta Martinez izango dira poliziak, polizia atipikoak, egun osoa kalean ematen dutenak, taxuzko bazkaririk egiten ez dutenak, beltza bat eta “moroa” bestea.\nAsesinatze bat egongo da Sena ibaian bidaia turistikoak egiten dituzten barku horietako batean. Hildakoa homosexuala da, Parisera kantatzera etorri den koru bateko partaidea eta, itxuraz, ez oso maitatua bere taldekideen artean. Bi inspektore bitxi hauek kalean gora eta kalean behera emango dute kontakizun osoan, eztakigun nongo CSI-ak kasua “laborategien magiaz” argitzen duen bitartean.\nNahiz eta pertsonaien hizkuntza zinez gogor eta biraoz betetakoa izan -irakurlea nazkatu arte-; horrek ez ditu pertsonaiak sinesgariak egiten. Pariseko “azpimundukoak” erakutsi nahi izan zaizkugu, baina idazleak ez ditu ondo margotu.\nNobela osoa kale, auzo, plaza eta horrelakoei buruzko argibidez beteta dago; non eta –batzuetan- nobela beltza baino, esku artean gida turiskoa daukagula ematen duen.\nSimon Artabek kasu berria merezi izan ez bazuen, Pellot eta Martinezek ere betirako oporrak merezi dute.


Elkarbizitza positiboa eta eskola - Bizikasi\nElkarbizitza positiboa eta eskola/\nJatorri eta bizi-egoera, kultura-oinarri eta genero askotariko pertsonak batera existitzeaz hitz egiten ari garenean, ez gara ari soilik ezaugarri edo identitate desberdinak dituzten pertsonak bakean batera izateaz. Gure abiapuntua da edozein kolektiboren egoera naturala dela, hain zuzen, dibertsitatea egotea zenbait kontu direla medio: gaitasunak, hizkuntzak eta kulturak, generoak, orientabide sexuala, baliabide sozialak, baliabide ekonomikoak eta abar.\nOndorioz, prestakuntza behar da bestearen ikuspegia ulertzeko, aintzat hartu eta errespetatu behar dela jakiteko, norbere buruarenganako errespetua eskatzeko eta autoestimu-maila nahikoa lortzeko, baita giza izaerako eguneroko gertakariekiko elkartasunez, tolerantziaz eta ulermenez jarduteko ere (Del Rey, Ortega, Feria 2009).\nHortaz, berez positiboa den kontzeptu batez hitz egiten ari gara, ikasi behar den batez, eta eskola-testuinguruan nahitaez garatu behar dena, gizarteratze-gune garrantzitsuenetako bat baita, elkarbizitzen ikasteak berekin dakarren etengabeko ikaskuntzaren prozesuan.\nAzken batean, Uruñuelak dioen bezala, une honetan eskola da ume guztiak hartzen dituen erakunde bakarra. Bertan egoten dira, ez bakarrik derrigorrezko hezkuntzak iraun bitartean, baizik baita haur-hezkuntzako eta derrigorrezko hezkuntzaren ondoko urteetan ere maiz. Beste erakunde batek ere ez du hain aukera handi eta sakonik ematen elkarbizitza positiboa eraikitzeko eta ikasleak besteekin batera pertsona gisa hezteko.\nIkuskera hori kontuan hartuta, bi alderdi garrantzitsu nabarmendu ditzakegu. Batetik, elkarbizitza positiboaren eraikuntzaren ideiaren ulermena. Elkarbizitzaren lanketa norbere baitan zein taldean oinarritzen bada, eskolaren funtzionamendua hobetu eta erakunde bizidun bihur daiteke. Hain zuzen, komunitate eta nortasun kolektiborako sena duen erakunde, komunikazioarekin eta elkarrizketarekin lotutako balioekin, eta mundura, pertsona berriengana eta ideia berrietara jalgitzeko bidea emango du (Uruñuela, P.M. 2016).\nBestetik, nabarmendu beharra dago, beste pertsona batzuekin harremana izatea funtsezko osagaia dela garapen pertsonaleko prozesuan. Norbera izango den subjektua besteekiko erlazioan eta korrelazioan eraikitzen da, elkarren artean komunikatuz, elkarri eraginez. Familian, lagunartean, lantokian eta, noski, eskolan eraikitzen dugu geure nortasuna. Horrela bada, eskolaren betekizun garrantzitsuenetariko bat, ikasleak hazi eta heltzeko prozesuan laguntzea izango da.\nPertsona desberdinen arteko harremanaren ideia azpimarratu beharko litzateke, horrenbestez. Historia erakutsi digunez, desberdinak direnen arteko ezagutza-trukeari eta pertsona eta jendarte desberdinen arteko elkarrekintzari esker egin du aurrera humanitateak. Horregatik, eskolak “berdinen eta desberdinen” arteko errespetua eta aitorpena ez ezik, jarrera enpatikoa ere sustatu behar du, bai eta besteen sentimenduekiko, ezagutzekiko eta iritziekiko interesa ere. Horrez gain, elkarrekiko harremanak garatzeko testuinguruak proposatu behar ditu. Izan ere, elkar ezagutuz eta mundua “begiratzeko” modu desberdinak erkatuz gero, errealitatearen azterketa sakonagoa egiten dute ikasleek, eta bultzada garrantzitsua ematen diete beren ikaskuntzei.\nLaburbilduz, elkarbizitza harremanak izatea da; norberarekin, besteekin eta ingurunearekin. Inor ez denez jakitun jaiotzen, elkarbizitzen ikasi egiten da. Eskolak ikaste-prozesu hori planifikatzeko aukera ematen digu.\nEgun, elkarbizitza ez da ingurune fisikoan bakarrik garatzen. Komunikazioaren eta informazioaren teknologietan izandako aurrerapenek eta Interneten erabilera orokortuak hainbat aukera eskaintzen dituzte pertsonen arteko erlazioak sortzerakoan. Sarritan, horrek erabat aldatu ditu elkarbizitza-egoerak, komunikazioa ezartzeko moduak eta garatzen den gizarte-testuinguruak.\nErrealitate horrek elkarbizitza eraldatu du eta ezaugarri eta berezitasun berriak eman dizkio, eta, horregatik, dagoeneko ziberelkarbizitzaz hitz egin dezakegu. Halaber, komunikazioa trukatzeko aukeren hazkundeak eragin argia du harreman-prozesuan gertatzen diren jarreretan eta jokabideetan, eta dimentsio berri bat ematen dio, termino honetan isla daitekeena: ziberjokabidea. (Ortega, Del Rey eta Casas 2015).\nLaburbilduz, sare sozialen erabilera orokortuari esker, pertsonok bide erraz, eraginkor eta erakargarri bat aurkitu dugu gure bizitzan funtsezkoa dena egiteko: beste pertsona batzuekin komunikatzea (Ortega, Del Rey eta Casas 2015). Praktikak erakusten duenez, jokamoldearen eremu hau ere ikaskuntza-arlo bihurtu da, eta beraz, hezkuntza-eremutik lanean jarraitzeko aukera dugu.


Gabriel Aresti: teatrogile\nBerriro Arestiren izena plazara. Bai, izan ere, ez dut Gabriel batere lasai antzematen, nahiz euskaldunongandik aspaldi aparte egon. Larritasun honek kutsaturik natorkizue berriro bilbotar idazlearen izenarekin ezpainetan. Eta ez dakit ez ote dudan neuk ere joko ukatu nahi dudan bidetik Arestiren izana teatrogile bezala errebindikatu nahiean. Baina honela jarraituko natzaio berari eta ausarta izango naiz. Eta hona hemen lehenik aipatu nahi nuena: errebindikapena.\nEuskal literaturaren zein sasoitan ez da aipatu benetazko (benetazko honek oso zehazki zer esanahi daukan jakin gabe) kritika literario baten beharra? Ia beti. Aresti bera jarrera honen defendatzaile sutsua izan zen. Hara zer zioen 1958an Euskaltzaindiko Batzar batean, Azkueri buruz eta Barrutiaren «Gabonetako Ikuskizuna» zela ta: «Azkuek ez eban literaturazko meriturik ikusi... gauza zar bat zalako publikatu eban, eta arkaismo asko daukalako, batez ere berboan». Arestik hitz hauetan salatzen duena gaur egun gure arrean oraindik ematen den jarrera bizi bat da. Aresti berarekin ere gertatzen da. Euskal literatura, euskararen bitartez, linguisten eskuetan ibili ohi izan da, edo soziologoenetan beste kasu edo garai batzuetan, eta hauek eta literatoek zein harreman diferenteak dituzten hizkuntzarekiko badakigu. Askotan datu kuantitatibo batzuetan besterik ez. Errebindikapenak (ez dugu kuantifikatuko) bi aldetatik etortzen dira. Azken boladan, urte batzuk jadanik, Mirande eta Aresti izango dira, ziur aski, gehien errebindikatzen diren izenak, baina orain ere erizpide literarioak erabili gabe. Errebindikapen hoiek ez dute beren oinarria testoetan baizik eta idazlearen jarrerak, euskararen aldeko borroka, bizimodu edo irudia direla medio. Are gehiago, lan hauek errekuperatze desinteresatuak baino norberaren irudia edota etxea eraikitzeko saioak besterik ez dira.\nArestiri dagokionez edizio batzuetako epilogo, artikuluak eta hitzaurreak kendurik (ez dugu aipatu ere egin nahi Zurgaiekoek egindakoa), Anjel Zelaietaren lana besterik ez da ezagutzen. Eta Arestiren literaturaren inguruan egindako saio bat izan gabe biografi frustratu bat edo beste lan sakonago bat egiteko datu pilaketa bat baino ez da. Arestik merezi du, lehenago aipatutako hitzetan Barrutiarentzat eskatzen zuena, berarentzat eskatzea: «literaturazko meritoak bilatu». Honekin ez dut esaten aurkituko ditugunik, ez ta ere amore eman Arestiren balio literarioak ukatzen dituztenei.\nArestik prosa gutxi idatzi zuen (gaur egun ez litzateke modan egongo, edota bestela prosa ugariago idatziko luke), bere lumak gehiago jo zuen saio, poesi eta teatro aldera. Azken honen inguruan ibiliko gara. Aspertu xamarrak gaude beti jeneralean hitzegiteaz. Arestiri buruz idatzi behar hada, saia gaitezen zerbait berria esaten, lortzen ez badugu ere, bidean zerbait ikasiko dudala ziur nago. Arestik egin zuen lanak teatro arloan merezi du gelditzea pixkat berarekin.\nArestik obsesio batzuk izan zituen bere bizitzan gizakume gehienek bezala, eta obsesio hoiek itxuraldaketa eta mamitze diferenteak izan zituzten era literarioaren ezaugarrien arabera. «Gabonetako Ikuskizuna» da nagusienetako bat, eta teatroan du bere jatorria eta teatroan gauzatu zuen gehien bat, eta gainera Gabriel berarekin berandu arte eraman zuen obsesioa izan zen Barrutiaren idazlana. Arestik obra deskubritu zuenetik, buruan izan zuen denporan sortutako ideia berritzaile askok bertan dutela jatorria pentsa daiteke, baina ez, era honetako konklusioak laga behar ditugu artikulu hauen bukaerarako. Baina bai esan daiteke, erruan erortzeko beldurrik gabe, Arestiren teatro lanek eragin handia jaso zutela haregandik. Baina, noski, ez haregandik bakarrik, Gabriel Arestiren teatro lanak beste eragin asko dituzte eta banan bana ikusi beharrekoak.\nArestiren obsesio diferenteak gauzatzen dira segun eta zein lan aztertzerakoan. Eta «Beste mundukoak eta zoro bat» idazterakoan eragin argia jaso zuen Arrasateko sekretarioaren obrarengandik, batez ere komentzio teatrala haustean. Eta kristau munduko sinboloek ere tratamendu diferentea jasotzen dute lan bat edo bestean, era honetan bere fijazio guztiak. Baina argi dago Gabriel Arestiren antzerki lanek balio dezaketela izan zituen ardurak aztertzeko, haien ispiluak direlako.\nBere teatro lanak bizitzako epe konkretu batean idatzi zituen, «Tobera»tik hasita 1961ean 1965ko «Justizia Txistulari»raino. Eta epe konkretu hau Arestiren aktibidade publikoetan mugituena izan zen. Bai, zeren idazle aktiboa zen, bere garaiarekin konprometitua, eta konpromezu hori azkenetaraino eraman zuen. Teatro arloan, bere lana ez zen bakarrik, idaztearena izan, nahiz nagusiena, kontakto zuzen bat izan zuen garai haietan zeuden talde aktiboenekin, «Jarrai»rekin adibidez, Arestik obrak espreski idatzi zituen talde honek aurkez zitzan. Onerako edo txarrerako harreman estuak izan zituen garaiko errealidadearekin, ez teatrala bakarrik, eta gainera errepresentatu zen autorea da. Hau gertatu zenetik hona ez da eman horrelako kasurik gehiago euskal letra eta teatrogintzan. Atxagaren kasoa tarteko, baina harremanak hautsi zituen teatreroekin, eta ez du teatro gehiagorik idatzi. Beraz, konsidera dezakegula, uste dut eta orain arte, Gabriel Aresti azken antzerkigile bezala. Eta arrazoiak badaudela diogunean ez ditugu buruan orain eman ditugunak bakarrik, beste balio batzuk ere baditu esatebaterako: Arestik bere nahien artean euskal teatro moderno bat egitea zuen eta honetarako euskal teatroaren era zaharrak erabiliz, eta hau ere aurki daiteke bere lanetan. Ikusi beharrekoa da noraino izan ziren aurrerapausoak eta zer izan daiteke bailagarri berak egin lanetik euskal teatro moderno hori egiten jarraitzeko edo hasteko.\nLerro hauen bidez adierazi nahi denak analisi sakonago bat eskatzen du, hemen botatzen direnak ea noraino egiaztatzen diren ikerketaren bidez. Puntu batzuk sugeritu besterik ez dut egin, batzuk gordetzen ditugu hurrengoetarako, eta beste batzuk sortuko dira berriak, hori espero behintzat, eta beste tratamendu bat eskatuko dutela ziur nago, beste pausotxo bat ematea besterik ez nuen nahi, ustez Arestik ongi merezitakoa. Eta bukatzeko lehen emaitza hau gogora ditzagun Aresti beraren hitzok:\n«Mondragoeko plaza nagusian monumentu bat altzatuko dala Barrutiaren memorian: Bañan beste momumentu bat altzatu bear deutsagu Barrutiari aren gainean estudioak eginagaz, bere obrak ezagututzen eztoguzanak aurkituaz, bere bizitzaren goraberak jakiñaz. Izan bedi, jaun-andrak, nire berbaldi trope au, monumentu onetako lelengo arria».


Txinako Altzairu Herdoilgaitzezko Bola Fabrikantea eta Hornitzailea | Lixin\nAltzairu herdoilgaitza altzairuaren aleazio bat da, ehuneko 89 altzairuz eta% 11 kromoz osatua. Materiala ohiko altzairuzko arazoei korrosioarekin aurre egiteko garatu da, eta askoz ere erresistentzia handiagoa eskaintzen du herdoilaren eta orbanen aurrean. 300 serieko altzairu herdoilgaitzezko bolak eta 400 serieko altzairu herdoilgaitzezko bolak asko erabiltzen dira.\n300 serieko altzairu herdoilgaitzezko bolak altzairu herdoilgaitzezko bola austenitiko gisa ere ezagutzen dira. Serie honek 302 altzairu herdoilgaitzezko bola, 304 altzairu herdoilgaitzezko bola, 316 altzairu herdoilgaitzezko bola eta 316 altzairu herdoilgaitzezko bola ditu. 300 serieko altzairu herdoilgaitzezko bolen materiala altzairu herdoilgaitz austenistikoa da. bat ere ez magnetikoa (302 eta 304 altzairu herdoilgaitzezko bolen magnetismoa ezabatu liteke. 316 eta 316L altzairu herdoilgaitzezko bolek ez dute magnetismorik). 300 serieko altzairu herdoilgaitzezko bola korrosio handiko inguruneetan erabili ohi da.\n400 serieko altzairu herdoilgaitzezko bolak altzairu herdoilgaitzezko martensitiko bolak bezala ere ezagutzen dira. Serie honek 420 altzairu herdoilgaitzezko bola, 440C altzairu herdoilgaitzezko bola eta abar biltzen ditu. 400 serieko altzairu herdoilgaitzezko bolek karbono kromo handiko altzairu herdoilgaitzezko altzairuak erabiltzen dituzte lehengai gisa, doitasun handiko, material erresistentzia handiko eta herdoilgaitzez konbinatuta. Gainera, 400 serieko altzairu herdoilgaitzezko bolek ura, oina, alkohola, material organikoa eta produktu petrokimikoen erresistentzia ona dute. Horrela, 400 serieko altzairu herdoilgaitzezko bolak oso erabiliak dira errodamendu herdoilgaitzetan, balbuletan, ponpetan, industria petrokimikoan eta abarretan.\nHerdoilaren aurkako, higaduraren aurkako, korrosioaren aurkako erresistentzia\nKojineta, Industria kimikoa, Eguneko produktu kimikoak, Ekipo medikoak, Elikagaien prozesamendua, Automozioa\nAurreko: Karbono Altzairuzko Bola\nHurrengoa: Bultzada Bola Errodamendua\nAltzairu Herdoilgaitzezko 302 Bola\nAltzairu Herdoilgaitzezko 304 Bola\nAltzairu Herdoilgaitzezko 316 Bola\nAltzairu Herdoilgaitzezko 420 Bola\nAltzairu Herdoilgaitza 440 Bola\nErrenkada bikoitzeko errodamendu zilindrikoak, Letoizko bola kontrolerako balbula, Kobre Bola Txikiak, 25x52x15 errodamendu zilindrikoak, 20x47x14 errodamendu zilindrikoak, Lau errenkadako errodamendu zilindrikoak,


Beasaingo Dantza Topaketen XIV. eguna — dantzan.eus\nHemen zaude: Hasiera › Komunitatea › Ostadar Dantza Taldea › Beasaingo Dantza Topaketen XIV. eguna\nEguneko egitarauaren kartela.\nAurten ere, Beasaingo Loinatz jaiei behar bezalako amaiera emateko, Ostadar Dantza Taldeak dantza talde ezberdinak gonbidatu ditu urteroko topaketara. Urtero bezala, Beasaingo Dantza Topaketen XIV. edizioa, jaietako azken igandean, ekainak 8, izango da. Ohi bezala, Euskal Herri osotik etorritako dantza-taldeek euren ikuskizunak eskainiko dituzte goizean zehar, eta arratsaldean berriz, erromeria izango da:\nAurtengo dantza-talde gonbidatuak honako hauek dira:\nArrola Dantza Taldea (Baigorri)\nIllunbe Elkarkide Dantza Taldea (Trintxerpe)\nTopaketen hasiera 10:30etan izango da; talde batzuen desfilea Igartza aldetik hasten den bitartean, gainontzekoak Ezkiaga auzotik abiatuko dira euren dantza-ikuskizunak eskaintzen. Talde guztiak 12:30ak aldera elkartuko dira herriko erdigunean.\nArratsalde partean berriz, 17:30etatik erromeria izango da Kale Nagusian zehar Txertubi taldearekin. Ostadarrekoen esanetan, bertaratzen diren guztiak “ongi etorriak eta dantzatzera gonbidatuak” izango dira.


Europako Kontseiluko Giza Eskubideen Komisarioak gaixotasun mentaleko osasun-zerbitzuak premiaz aldatu daitezen eskatu du, giza eskubideen arloko betebehar gisa - GIZA ESKUBIDEAK\nEuropako Kontseiluko Giza Eskubideen Komisarioak gaixotasun mentaleko osasun-zerbitzuak premiaz aldatu daitezen eskatu du, giza eskubideen arloko betebehar gisa\nIzurriak eta horren kontra hartutako neurriek buruko osasunari ikaragarri eragin diotenez gero, batez ere talde jakin batzuetan (adinekoak, haur eta nerabeak, emakumeak, desgaituak,, LGBTIak eta migratzaileak), Europako Kontseiluko Giza Eskubideen Komisarioak erabateko aldaketa eskatu du osasun mentaleko zerbitzuetan.\nKomisarioaren ustez, zerbitzu horiek erabilgarriak, eskuragarriak eta behar bezalako kalitatekoak izan behar dute, eta giza eskubideen eta erabiltzaileen parte-hartzearen ikuspegitik begiratuta gauzatu behar dira. Horrela, bereziki garrantzitsua da Desgaituen Eskubideei buruzko Nazio Batuen Hitzarmena, gaitasun juridikoa aitortzeko eta bizimodu independente eta komunitarioa izateko eskubideak bermatzen baititu. Komisarioaren iritziz, hitzarmen horretan oinarritu behar du osasun mentaleko zerbitzu orok, eta edozein aldaketa egitean, osasun mentaleko zerbitzuen erabiltzaile gisa eskarmentua duten pertsonek hartu behar dute parte.\nKomisarioak eskatu du, lehenik, arreta eskain diezaiotela osasunean eragina duten gizarte-alderdiei, hala nola gizarte-babesari, bizi-baldintzei, eta laneko edo hezkuntzako inguruari, osasun mentalerako oso garrantzitsuak direlako.\nEra berean, Komisarioak eredu instituzionala baztertu eta eredu komunitariora igaro dadin eskatu du. Horretarako, ospitaleratze berriak atzeratzea eta ospitale psikiatriko handiak ixtea iradoki du. Horien ordez, beste eredu bat proposatu du, gizarteratzea sustatuko duena eta tratamendua eta laguntza psikosoziala jasotzeko aukera ugari emango dituena.\nGainera, tratamenduek pazienteen jakinaren gaineko baimenean oinarritu behar dute, eta pazienteek baliabide eraginkorrak izan behar dituzte osasun-agintariek beraien tratamenduez hartzen dituzten erabakiak aurkaratzeko. Komisarioak behartze-bidezko jarduera oro baztertzea aldezten du, adibidez, norberaren borondatearen kontrako barneratzeak eta medikazioa, edo ibilgetzeak. Haur eta nerabeen kasuan bereziki, baztertu egin behar dira instituzionalizazioa eta medikazioa, eta arreta goiztiarreko zerbitzuak eskaini, erraz eskuratzeko modukoak eta ez inbaditzaileak.


Alemaniak berretsi egin du hegazkin-gripea duen ugaztun baten lehen kasua Europan | Consumer\nAlemaniak berretsi egin du hegazkin-gripea duen ugaztun baten lehen kasua Europan\nHilda aurkitu zuten katua Rügen uhartean, gaixotasunak gehien erasandako EBko eremuan.\nAlemaniako Friedrich Loeffler institutuak atzo jakinarazi zuen H5N1 birusaren biktima den ugaztun bat hil zela Europan. Joan den asteburuan hilda aurkitu zuten katua Rügen uhartean, Europako Batasuneko (EB) eskualde kaltetuenean, ia ehun hegaztik positibo eman baitute analisietan.\nHipotesi onargarriena da animalia kutsatu egin zela infektatutako txori bat jatean. “Aspalditik dakigu felidoek birusa har dezaketela gaixorik dauden hegaztiez elikatzen badira”, azaldu zuen Thomas Mettenleitere institutu alemaniarreko presidenteak, Asiako zoologikoetako tigre eta pantera batzuk H5N1arekin oilaskoak jan ondoren hil zirela gogoratu ondoren.\nJosé Manuel Sánchez Vizcayak, Madrilgo Unibertsitate Konplutentseko Animalien Osasuneko katedradunak, zehaztu zuen bazela hegazkin-gripeak beste espezie batzuetara pasatzeko duen erraztasuna, baina nabarmendu zuen “zailtasun handia” duela katuak gizakiei transmititzeko, oraindik ez baita ezagutzen katuen arteko kutsatze-kasurik. Hala, behin eta berriz esan zuen Asian duela hilabete batzuk hegaztietatik felinoetara eta, are, txerrietara igaro zela birusa. “Ez da atzeman katu batetik bestera, zerri batetik bestera, edo gizaki batetik bestera igarotzea”, horixe izango litzatekeena benetan kezkagarria eta pandemia eragin lezakeena.\nIldo beretik, Carlos Escribano Nekazaritza Ministerioko Abeltzaintza zuzendari nagusiak nabarmendu zuen, ikuspegi epidemiologikotik, Alemaniako katuaren kutsadurak “ez duela inolako esanahirik”, ez baitago frogatuta felidoak beren artean gaixotasuna transmititzeko gai direnik. Gaineratu zuenez, “katuak betidanik dira sentikorrak influenzaren birusarekiko, ehun urtetik gorako gaixotasuna baita. Kasu honetan berrikuntza bat dago: H5N1 birusa da, nahiz eta Asian mota horretako arazo bat baieztatu den”.\nLoeffler Institutuko adituek presako gomendio bat bidali diete hegazkin-gripea detektatu den eremuetan bizi diren katu eta txakurren jabe guztiei, zehazki bost estatutan: Mecklemburgo-Caromerania, Schleswig-Holstein, Brandeburgo, Baden-Württemberg eta Baviera. Jabeei esan diete maskotak ez dituztela kanpoan utzi behar, eta gogorarazi diete zorrotz zaindu behar dituztela beren higiene-baldintzak.\ngato-eu gripe-eu hegazkinlari


Chaillé-les-Marais - Wikipedia, entziklopedia askea.\nGuy PACAUD (2014-2020)\n46° 23′ 48″ N, 1° 01′ 21″ W / 46.396666666667°N,1.0225°W / 46.396666666667; -1.0225Koordenatuak: 46° 23′ 48″ N, 1° 01′ 21″ W / 46.396666666667°N,1.0225°W / 46.396666666667; -1.0225\nMarans, Le Langon, Mouzeuil-Saint-Martin, Nalliers, Sainte-Radégonde-des-Noyers eta Vouillé-les-Marais\nChaillé-les-Marais Frantziako udalerri bat da, Vendée departamenduan dagoena, Pays de la Loire eskualdean. 2013an 1.808 biztanle zituen.\n2007an Chaillé-les-Marais udalerrian erroldatutako biztanleak 1.808 ziren. Familiak 685 ziren, horien artean 174 pertsona bakarrekoak ziren (51 bakarrik bizi ziren gizonak eta 123 bakarrik bizi ziren emakumeak), 245 seme-alabarik gabeko familiak ziren, 234 seme-alabak dituzten bikoteak ziren eta 32 seme-alabak dituzten guraso-bakarreko familiak ziren.\n2007an 842 etxebizitza zeuden, 703 familiaren etxebizitza nagusia ziren, 80 bigarren erresidentzia ziren eta 59 hutsik zeuden. 827 etxeak ziren eta 14 apartamentuak ziren. 703 etxebizitza nagusietatik 539 bere jabearen bizilekua ziren, 148 alokairuan okupaturik zeuden eta 15 doan lagata zeuden; 2 etxek gela bat zuten, 25 etxek bi zituzten, 119 etxek hiru zituzten, 196 etxek lau zituzten eta 361 etxek bost zituzten. 625 etxek euren parking plaza propioa zuten azpian. 288 etxetan ibilgailu bat zegoen eta 349 etxetan bat baino gehiago zituzten.\nChaillé-les-Marais udalerriko biztanleria-piramidea 2009an .\n2007an lan egiteko adina zuten pertsonak 1.070 ziren, horien artean 792 aktiboak ziren eta 278 inaktiboak ziren. 792 pertsona aktiboetatik 716 lanean zeuden (400 gizon eta 316 emakume) eta 78 langabezian zeuden (34 gizon eta 44 emakume). 278 pertsona inaktiboetatik 106 erretiraturik zeuden, 83 ikasten zeuden eta 89 "bestelako inaktibo" gisa sailkaturik zeuden.\n2009an Chaillé-les-Marais udalerrian 735 unitate fiskal zeuden, 1.799 pertsonek osaturik. Pertsona bakoitzeko diru-sarrera fiskalaren mediana urteko 15.642 euro zen. \n2007an zeuden 83 komertzioetatik, 3 bestelako produktu industrialen fabrikazioko enpresak ziren, 13 eraikuntza enpresak ziren, 17 ibilgailuen saltze eta konpontze enpresak ziren, 5 garraio enpresak ziren, 7 ostalaritza eta jatetxe enpresak ziren, 1 informazio eta komunikazio enpresa zen, 6 finantziazio enpresak ziren, 3 higiezinen enpresak ziren, 12 zerbitzu enpresak ziren, 8 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 36 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 4 banku bulegoak, 1 funeraria, 4 ibilgailuen konpontzeko eta nekazaritza tresnetako lantokiak, 1 autoeskola, 2 igeltseroak, 1 margolaria, 5 zurginak, 1 iturgina, 2 argiketariak, 3 ile apaindegiak, 3 albaitariak, 2 jatetxeak, 2 higiezinen agentziak eta 2 apaindegiak.\n2000. urtean Chaillé-les-Marais udalerrian 33 nekazaritza-ustiategi zeuden, 2.760 hektarea erabiltzen.\nSainte-Radégonde-des-Noyers (3,5 km)\nVouillé-les-Marais (4,5 km)\nPuyravault (5,0 km)\nMoreilles (5,7 km)\nLe Langon (7,1 km)\nLa Taillée (7,4 km)\nBNF: 15278171c (data)\nOrriaren azken aldaketa: 5 urtarrila 2020, 21:51.


Urteko kontuak - 2008ko ekitaldiari buruzko txostena - Mancomunidad de Pamplona\n1. Aurrekari historikoak, izaera, xedea eta jarduerak\nA) Iruñerriko Mankomunitatea (aurrerantzean Mankomunitatea edo Sozietate Menderatzailea), 1982ko uztailaren 2an eratu zen. Iruñerriko Ur Mankomunitatea hartu zuen izena, Nafarroako Udal Administrazioaren Araubidearen babesean (V. Kapitulua, 55. artikulua, d) atala). Plangintza Orokorreko Mankomunitate gisa eratu zen, kooperazio eginkizunean Nafarroako Foru Diputazioak parte harturik. 1986ko abenduaren 24an egungo izena hartu zuen. Estatutuetan eta bere edukietan aldaketa garrantzitsuak egin ziren. Horretarako, lege eta kudeaketa esparru bat sortu zuen, toki entitateei egin nahi dituzten udalez gaindiko zerbitzuak ematea ahalbidetzen duena. 1991n estatutuak aldatu ziren berriz. Aldaketaren xede nagusia izan zen Nafarroako Toki Administrazioaren gaineko Foru Legera egokitzea.\nOndokoa da bere helbidea: Chinchilla jeneralaren k., 7, Iruña. Ondoko IFK du: G-31 120702.\n1. Edateko urez hornitzea, estolderia, eta hondakin urak sanotzea eta araztea; baita energia lortzea, aprobetxatzea eta saltzea ere.\n2. Hiri-hondakin solidoak biltzea, tratatzea eta aprobetxatzea.\n3. Bidaiarien garraio publikoa Iruñerrian.\nBere jarduera esparrua da Mankomunitatean sartutako udalena. Udalak dira, beren ondasun eta baliabideen bitartez, Mankomunitateak hartzen dituen betebehar eta zorren bermatzaileak, zuzenbideko bere biztanleen kopuruaren proportzio zuzenean, Sozietate Menderatzailearen ondasunak betebeharrak estaltzeko nahikoak ez badira.\n1989tik aurrera, sare nagusiko hondakin uren saneamendua araututa dago, 4. h).3. oharrak zehazten duenarekin bat.\nTaxiaren gaineko 9/2005 Foru Legearen, uztailaren 6koaren, Xedapen Gehigarri Bakarrak xedatzen du Mankomunitatea entitate eskuduna dela antolatze eta kudeatze bateratuan, Iruñerriko Taxi Zerbitzua Batera Emateko Eremuan.\nHirigintza antolakuntza, kudeaketa, jarduketa, eta araudia; etxebizitzak sustatzea eta kudeatzea; parkeak eta lorategiak, hiri errepide publikoak zolatzea, eta bideak eta landa-bideak zaintzea.\nOndare historiko artistikoa.\nHilerriak eta hileta zerbitzuak\nKultur eta kirol jarduerak edo instalazioak, aisialdirako jarduerak, turismoa.\nBere helburuak aitzinatzeko, Sozietate Menderatzailea Iruñerriko Zerbitzuak, S.A. izena duen Mendeko Sozietatearekin aritzen da (aurrerantzean I.Z.S.A. edo Mendeko Sozietatea). 1983ko urtarrilaren 4an eratu zen, eta ondoko izen soziala du: Iruñerriko Urak, S.A. (I.U.S.A.). Halaber, egungo izena hartu zuen Batzar Nagusi Orokorrak hala ebatzi baitzuen, 1992ko ekainaren 26an egin zen saioan. Sozietate Menderatzaileak I.U.S.A.-ren kapital sozialaren %100 du (ikus 3. oharra).\nC) 1998ko urtarrilaren 1ean indarrean sartu zen "Iruñerriko Mankomunitatea / Iruñerriko Zerbitzuak S.A., Harremanetarako Araudia", 1997ko urriaren 23an Mankomunitatearen Batzarrak behin betiko onespena eman ondoren. Araudi berri horrekin bat, Sozietate Menderatuak hartu zuen emandako zerbitzuen kudeaketa zuzena eta, horren ondorioz, emandako zerbitzuen erabiltzaile eta onuradunekin izan beharreko harreman juridikoaren titulartasuna. Halaber, horren barnean sartzen da aipatutako zerbitzuak emateagatik eta kobratzeagatik jasotzen diren diru sarreren titulartasuna. Horren ondorioz, harreman eta kudeaketa eredu berri horrekin, Mankomunitatearen Batzarrak, 1997ko abenduaren 18an bilduta, ebatzi zuen Mendeko Sozietateari atxikitzea -1998ko urtarrilaren 1etik aurrerako eraginez- bere kudeaketaren xede diren zerbitzuei lotutako ondare osoa, 25 urtez gutxienez. Hori guztia gauzatzeko eginen den ekarpena izanen da aipatutako ondarea eratzen duten ondasun, eskubide, eta betebehar guztiek osatutakoa.\nHalaber, araudi berak ebatzi zuen indarrean sartzetik aurrera Mendeko Sozietateari dagokiola inbertsio berriak egitea, egin beharreko zerbitzuak emateko beharko direnak, baita 1998ko urtarrilaren 1ean eraikitzen ari zirenak bukatzeko ere. Toki entitatea denez Mankomunitatea diru laguntzen titularra da, indarrean dauden lege eta administrazio ebazpenekin bat. Hainbat erakundek emandako diru laguntza horiek inbertsioen zati handi bat finantzatzen laguntzen dute. Azpimarratzekoak dira Toki Azpiegituren Planen bitartez jasoak, Nafarroako Foru Komunitateko Administrazioak sustatuak eta kudeatuak. Diru laguntzak beren xederako ezarriak izan daitezen —horien helburua inbertsioak gauzatzea da— Mankomunitateak Mendeko Sozietateari bideratzen dizkio aipatutako zenbatekoak. 2000ko abenduaren 31tik aurrera, eta atzera-eraginezko izaerarekin 1998 eta 1999 urteetara, kontraprestazio gisa egiten du aktibo horien gainean Mankomunitateak izan behar dituen itzulketa eskubideengatik. Xede horretarako, Mendeko Sozietateak behar diren fakturak jaulki eta jasotzen ditu (ikus. 3. oharra). Eragiketa hauen diseinu formala egiten da Nafarroako Gobernuko Ekonomia eta Ogasun Departamentuak emandako jarraibideekin bat. Horren helburu praktikoa da inbertsioak egiteagatik jasandako Balio Erantsiaren gaineko Zerga osoa berreskuratzeko aukera ematea. Horrela, zuzentzen dira —ezarri behar den araudia betetzeari kalterik egin gabe— emandako zerbitzuen ekonomia kudeaketan bestela gerta litezkeen disfuntzio nabarmenak, Iruñerriko esparruari bereziki eraginen lioketenak.\n2.- Urteko kontuak aurkezteko oinarriak\n2008ko abenduaren 31n bukatu den urteko ekitaldiko urteko kontuak prestatu dira Sozietate Menderatzailearen eta Mendeko Sozietatearen kontabilitate erregistroak oinarri harturik. Kontu hauek ondokoekin bat aurkezten dira: Kontabilitate Plan Orokorra, azaroaren 16ko 1514/2007 Errege Dekretua, Kontabilitate Plan Orokorra onartzen duena; abenduaren 20ko 1815/1991 Errege Dekretuak xedatutako irizpideak, urteko kontu bateratuak formulatzeko arauak onartzen dituena; eta kontabilitateari buruz legez eta nahitaez bete behar diren xedapenak. Beraz, ondokoen irudi zehatza islatzen dute alderdi esanguratsu guztietan: ondarea eta finantza egoera bateratua, eta horren eragiketen emaitza bateratuak; ondare garbi bateratuan izandako aldaketak eta eskudiru-fluxu bateratuak, dagokien ekitaldian izandakoak. Gainera, hainbat birsailkapen hartzen dituzte, behar bezala aurkezteko.\nSozietate Menderatzailearen administratzaileen irudiko, 2008ko ekitaldiko kontu bateratuak onartuko ditu Sozietatearen Batzarrak, aldaketa nabarmenik egin gabe.\nb) Kontabilitate oinarriak\nUrteko kontu hauek egiteko aplikatu diren kontabilitate oinarriak eta arauak laburtuta daude txosten honen 4. oharrean. Ondareari, finantza egoerari eta emaitzei eragiten dieten nahitaezko kontabilitate oinarriak aplikatu dira urteko kontuak egiteko.\nc) Informazioaren gaineko erantzukizuna eta egindako kalkuluak.\nSozietate Menderatzaileko administratzaileak dira urteko kontu hauek jasotzen duten informazioaren erantzuleak.\nErantsitako urteko kontu hauetan kalkuluak erabili dira noizean behin, bertan erregistratutako aktibo, pasibo, diru sarrera, gastu eta konpromiso batzuk kuantifikatzeko Funtsean, ondokoei buruzko kalkuluak dira: aktibo material eta ukiezinen balio-bizitza (4.a eta 4.b oharrak), eta Gongorako zabortegia eraisteko hornidurak (4.j oharra) eta biometanizazio obrak eraistekoak (4.j oharra).\nKalkulu horiek aztertutako gertakizunei buruzko urteko kontuak formulatzeko datan zegoen informaziorik onenaren arabera egin baziren ere, baliteke kontu horiek aldatzera behartuko gaituzten gertakizunak etorkizunean gertatzea (gorakoa edo beherakoa). Modu prospektiboan eginen litzateke hori, eta kalkuluaren aldaketaren ondorioak aitortuko lirateke etorkizuneko galera eta irabazien behar diren kontuetan.\nd) Informazioa konparatzea eta Kontabilitate Plan Orokorrerako trantsiziotik etorritako alderdiak\n2008ko abenduaren 31n bukatutako ekitaldiari dagozkion urteko kontu bateratuak azaroaren 16ko 1514/2007 Errege Dekretuak onetsitako Kontabilitate Plan Orokorrarekin bat egindako lehenak dira. Bestalde, abenduaren 20ko 1643/1990 Errege Dekretuak onetsitako Kontabilitate Plan Orokorrean jasotako oinarriekin bat aurkeztutako urteko azken kontuak izan ziren 2007ko abenduaren 31n bukatu zen urteko ekitaldiari zegozkionak. Beraz, Kontabilitate Plan Orokor berrian jasotako oinarriak aplikatzeko trantsizio data honako hau da: 2008ko urtarrilaren 1a.\nArautegiak ondoko alderdiak dakartza, 2007ko abenduaren 31n bukatutako ekitaldiko urteko kontu bateratuak formulatzean indarrean zegoenaren aldean:\nUrteko kontuak osatzen dituzten ondoko alderdiak aurkezteko moduan aldaketa batzuk: kontabilitate politikak, finantza egoerak eta balorazio irizpideak.\nUrteko kontuetan bi finantza egoera berri sartzea: ondare garbian izandako aldaketen egoera eta eskudiru-fluxuen egoera\nUrteko kontuen txostenean emandako informazioen kantitatea nabarmen igo da. Ondorio horietarako, Taldeak irekiera balantzea egin du 2008ko urtarrilaren 1ean, 1514/2007 Errege Dekretuak xedatutako arau berriekin bat, hori dela eta:\nAitortu behar diren aktibo eta pasibo guztiak erregistratu ditu.\nAitortu ezin diren aktibo eta pasibo guztiei eman die baja.\nOndare elementuak birsailkatu ditu, Kontabilitate Plan Orokorrean sartutako definizioekin eta irizpideekin bat.\nErabaki du irekiera balantzean sartu behar diren ondare elementu guztiak baloratzea, uztailaren 4ko 16/2007 Legea indarrean sartu aurretik indarrean zeuden oinarri eta arauekin bat —kontabilitate gaietan merkataritza legedia aldatzeko eta egokitzeko legea da, nazioartean harmonizatzekoa, Europar Batasuneko araudia oinarri duena—, bere zentzuzko balioan baloratzen diren finantza tresnak izan ezik.\nBestalde, Merkataritza Kodearen 35.6 artikuluan xedatutako betebeharraren ondorioetarako, eta uniformetasun printzipioa eta konparagarritasun betebeharra ezartzetik etorritako ondorioetarako, 2008ko abenduaren 31n bukatutako urteko ekitaldiari dagozkion urteko kontuak hasierako kontu gisa hartzen dira. Hori dela eta, ez da nahitaez zifra konparatiborik islatu behar.\nAurrekoari kalterik egin gabe, jarraian aurkezten da 1514/2007 Errege Dekretuaren, azaroaren 16koaren, xedapen gehigarri bakarrak eta laugarren xedapen iragankorrak nahitaez eskatzen duen informazioa. Ondokoei dagozkie:\nBalantze bateratua eta galera eta irabazien kontu bateratua, 2007ko ekitaldiari dagozkionak, 2008ko ekainaren 26an Mankomunitatearen Batzar Orokorrak onartuak. Aipatutako kontabilitate egoerak egin ziren 1643/1990 Errege Dekretuan —Kontabilitate Plan Orokorra (90)—, abenduaren 20koan, xedatutako arauekin bat (egin klik irudian PDF artxiboa ikusi ahal izateko):\nOndoan agertzen da bi alderdi hauen arteko adostea: alde batetik, 2008ko urtarrilaren 1eko ondare garbia (Kontabilitate Plan Orokorrerako trantsizio data da), Kontabilitate Plan Orokorrarekin (KPO) bat egina, eta, bestalde, data berean zegoen ondare garbia, 1514/2007 Errege Dekretuan xedatutako kontabilitate arau berriekin bat egina:\n2008ko urtarrilaren 1eko ondare garbia, KPO (90)-aren arabera(*)\nKontabilitate Plan Orokorrerako trantsizioarengatik izandako inpaktuak\nMerkataritza Ganberaren kuotan izandako kontabilitate okerra\nKontabilitate okerra aitortu gabeko sarrerarengatik\nErrebertsio fondoa ezabatzea\nIngurumeneko horniduraren errebertsioa\nHornidura Gongorako zabortegia eraisteagatik\nBiometanizazioa eraisteko hornidurak eragindako zerga ondorioa\nGalera eta irabazi aktuarialek sortutako erreserbak eta beste doitze batzuk\nPentsio planaren defizita aitortzea\nJasotako diru laguntzak, dohaintzak eta ondareak\nKapitalaren diru laguntzak\nHainbat ekitalditan banatu beharreko beste diru sarrera batzuk\n2008ko urtarrilaren 1eko ondare garbia, KPOB (90)-aren arabera (*)\n(*) 2007ko abenduko 31ko urteko kontuetatik aterata. Data horretan aplikatzen ziren kontabilitate oinarri eta arauekin bat prestatu ziren.\nKontabilitate Plan Orokor Berrirako trantsizioak hainbat inpaktu eragin zituen, eta hona hemen horien arrazoia:\nKontabilitate Plan Orokor Berriko erregistro eta balorazioari buruzko 22. arauarekin bat, aurreko ekitaldiei dagozkien okerrak gertatzen direnean, atzeraeraginezko moduan konponduko dira, eta horren ondorioa kalkulatuko da informazioa duen ekitaldirik zaharrenetik aurrera. Borondatezko erreserben aurkako doitzea aurreko ekitaldietako kontabilitate bi okerri eta horien zerga ondorioei dagokie.\nKontabilitate Plan Orokor Berrian hainbat aldaketa xedatu dira, eta horien artean dago errebertsio fondoaren desagertzea. Horregatik, baja eman zaio (315.324,50 euro) erreserbetara abonua eginez.\nIbilgetu materialari dagokion erregistro eta balorazioko 2. arauarekin bat, ondoko berritasuna dago Kontabilitate Plan Orokor Berrian: xedatu da bere hasierako balorazioaren barnean egonen dela aipatutako ibilgetuak duen kokalekuaren errehabilitazio kostuen egungo balioa, baldin eta betebehar horiek hornidurak erregistratzea sorrarazten badute, horiei ezartzen ahal zaien arauan xedatutakoarekin bat. Gongorako zabortegia itxi ondoko zigilatze eta mantentze lanei dagokienez, aldaketa bat egin da kontabilitateko kalkuluan: ibilgetuan sartu da egungo bere balio osoarengatik, eta behar den hornidura aitortu da zenbateko berean. Amortizazioaren bidez egozten zaie emaitzei, eta erreserbetara kargatzen da 2008ko urtarrilaren 1ean amortizaturik egon behar zuen zati proportzionala (7.739.102,22 euro).\nGainera, doitze horiek ekartzen dute dagokien zerga ondorioa erreserbetan aitortzea.\nErreserbak galera eta irabazi aktuarialengatik, eta beste egokitze batzuk\nKontabilitate Plan Orokor Berriko erregistro eta balorazioko 16. arauarekin bat, hitzartutako enplegu-ondoko sarien egungo balioaren kalkuluan dagoen aldaketa, edo, behar denean, lotutako aktiboarena, ekitaldiko itxiera datan, galera eta irabazi aktuarialek sortua, gertatzen den ekitaldian egotziko da, ondare garbian zuzenki, eta erreserba moduan aitortuko dira. Galera eta irabazi aktuarialak direla eta, erreserbetan 1.504.473,00 euro kargatzea 2008ko urtarrilaren 1ean defizita aitortzeari dagokio.\nDiru laguntzak eta beste sarrera batzuk, ekitaldi batzuetan banatu beharrekoak\nKontabilitate Plan Orokor Berrian xedatutako aldaketen artean, egoera balantzea aurkezteari dagokionez, diru laguntzen eta "Ekitaldi batzuetan banatu beharreko sarrerak" izeneko atalean erregistratu diren gainerako laguntzen saldoa epigrafe bereizi gisa sailkatzen da Taldearen ondare garbiaren barnean. Hasierako ondarearen aurka egindako doitzea dagokio emaitzetara traspasatu gabe dagoen 2007ko abenduaren 31ko saldoari, saldoaren zerga ondorioa kenduta (12. oharra)\n3.- Bateratzeko oinarriak\nSozietate Menderatzailearen urteko kontuak eta Mendeko Sozietatearenak bateratu dira integrazio orokorraren metodoaren bidez, ondoren agertzen diren funtsezko oinarriekin bat:\n• Mendeko Sozietatean izandako parte-hartzea ezabatu da aipatutako parte-hartzeari egozten ahal zaion berezko fondoen zati proportzionalaren bidez.\n• Ondokoak kendu dira: 2008ko abenduaren 31ko saldoak eta bi sozietate bateratuen artean aipatu datan bukatutako ekitaldian egin diren transakzio esanguratsuak.\n• Halaber, ondoko bi saldoak kendu dira: 1988ko urtarrilaren 1ean egindako atxikidurari dagozkion saldoak, eta diru laguntzen zenbatekoaren transferentziari —2000ko abenduaren 31n egina— dagozkionak\n4.- Erregistro eta balorazio arauak\nHonako hauek izan dira 2008ko abenduaren 31n bukatutako urteko ekitaldirako bere urteko kontuak egitean Taldeak erabili dituen erregistro eta balorazio arau nagusiak, Kontabilitate Plan Orokor Berrian xedatutakoekin bat:\na) Ibilgetu ukiezina\nAdministrazio emakidak, Sozietate Menderatzailean sartzerakoan toki entitateek egindako ekarpenetatik etorriak, integrazio egintzan onartutako balioan aurkezten dira. Geroko emakidak, Sozietate Menderatzaileak zuzenki lortuak, erosketa prezioan baloratzen dira, edo, bestela, behar den emakida eskuratzeko egindako gastuen zenbateko osoarengatik.\nHoriek guztiek amortizazio prozesu lineal bati jarraitzen diote, emakida bakoitzarendako hasiera batean zehaztutako emakida-bizitzaren arabera, 1990eko urtarrilaren 1etik aurrera sartutako emakidak izan ezik. Horiei 20 urteko gehieneko muga ezartzen zaie. Balorazioa murriztu ahalko lukete narriadurengatik izandako galerek, horrelakoak gertatuko balira.\nEmakida-bizitzaren urteak eta atxikitako administrazio emakidei ezarri zaien eta amortizazio epea honako hauek dira:\nUrei buruzko 29/1985 Legearen, abuztuaren 2koaren, babesean formalizatu da emakida-bizitzak bukatzeko epe berria. Aipatutako arauarekin bat, 2061eko urtarrilaren 1ean finkatu da horien bukaera, aurreko koadroan zehazten diren emakida guztietarako, Imaz anaiak kaleko aparkalekuei dagokiena izan ezik, lege horren esparruan sartzen ez baita. Emakida-bizitzak luzatzeak ez dio inolako aldaketarik ekarri eragindako emakiden balorazioari, ezta xedatutako amortizazio epeei ere.\nIbilgetu ukiezinaren gainerakoa aitortzen da, hasiera batez, erosteko duen kostuarengatik, eta, geroago, bere kostuan baloratzen da, dagokion amortizazio metatuak (bere balio-bizitzaren arabera kalkulatua) eta narriatzeagatik gertatzen ahal zaizkion galerek murriztua. Aplikazio informatikoen amortizazioa linealki egiten da lau urteko aldian, aplikazio bakoitza ustiatzen hasten den unetik kontatzen hasita.\nMugarik gabeko balio-bizitza duten aktibo ukiezinak ez dira amortizatzen, baina narriadura testa egiten zaie urtean behin gutxienez.\nTaldeak kontabilitatean aitortzen du narriatzeagatik aktibo horien balio erregistratuan gertatzen ahal den edozein galera, eta kontrapartida gisa "Narriadura eta emaitza ibilgetua besterentzeagatik" epigrafea erabiltzen da, galera eta irabazien kontukoa.\nNarriadura dela eta, ekitaldi honetan ez da aktibo ukiezin horietatik etorritako galera garbirik aitortu.\nb) Ibilgetu materiala eta inbertsioak higiezinetan\nIbilgetu materialean sartzen diren elementuak erosketa prezioan edo ekoizpen kostuan baloratzen dira, beste inori erositako elementuak edo eraikuntza propioari dagozkion elementuak diren kontuan harturik. Bertan, materialen eta eskulanaren kostua gehi zeharkako gastuen koefiziente bat zenbatzen dira.\n"Inbertsioak higiezinetan" epigrafeak higiezinei dagozkien aktibo ez-arruntak jasotzen ditu. Errenta, gainbalioak, edo biak lortzeko jabetzak dira horiek. Horiek erregistratzeko eta baloratzeko erabiltzen dira ibilgetu materialerako erabiltzen diren irizpide berberak.\nHigiezinetan egiten diren inbertsio horien balorazioa eta ibilgetu materiala murrizten dituzte dagozkien amortizazio metatuak eta narriatzeagatik izan dituzten galerek. Elementu bakoitza erosteagatik ordaindutako prezioa ez ezik, kostuak hartuko lituzke aktiboa erosteari edo ekoizteari zuzenki egotzi ahalko litzaizkiekeen finantza gastuak ere, eraiki bitartean sortuak, baldin eta erabiltzeko moduan egoteko urtebetetik gorako aldia beharko balute. Ekitaldian ez da kontzeptu horrengatik zenbatekorik ere aktibatu.\nProduktibitatea, gaitasuna edo eraginkortasuna handitzea edo ondasunen balio-bizitza luzatzea ekartzen duten zabaltze, modernizatze, edo hobetze kostuak kapitalizatzen dira dagozkien ondasunek balio handiagoa izanen balute bezala.\nIbilgetu materialaren amortizazioak egiten dira metodo linealari jarraiki. Aktiboen kostua ken beren hondar-balioa banatzen da kalkulatzen den balio-bizitzaren urteetan, ondoko xehetasunen arabera:\nKalkulatutako balio-bizitzaren urteak\nInstalazio konplexuak 20\nBeste instalazio batzuk, tresneria, eta altzariak 7\nIbilgetuari eransten zaizkion elementuen amortizazioa hasten da erregistratzen funtzionatzen hasten diren datatik aurrera.\nTaldeko administratzaileen ustez, aktiboen kontabilitate-balioa ez da horien balio berreskuragarria baino handiagoa. Aktibo bat besterendu edo erretiratu ondoren izaten den irabazia edo galera horrela kalkulatzen da: salmentaren zenbatekoa ken liburuetan aktiboak duen zenbatekoa. Galera eta irabazien kontuan aitortzen da hori.\nc) Finantzakoak ez diren aktiboen balioa narriatzeagatik izandako galerak\nNarriaduragatik gertatzen ahal diren galeretarako probak ezartzen zaizkie aktiboei, baldin eta gertakariren bat edo egoeran izandako aldaketaren bat direla eta, kontabilitate-balioa ezin dela berreskuratu antzematen bada. Narriaduragatik izandako galera aitortzen da aktiboaren zenbateko berreskuragarriaren gaineko kontabilitate-balioaren soberakinagatik. Zenbateko berreskuragarria da ondoko bi hauetatik handiena: aktiboaren zentzuzko balioa ken salmenta-kostuak edo erabiltze-balioa.\nd) Finantza tresnak\nAldi baterako erositako epe laburrerako moneta-aktiboak erosketaren benetako kostuan erregistratzen dira, edo, FIAMMen kasuan, beren likidazio balioan. Finantzabideari dagokionez, aipatutako kostuaren eta itzulketaren balioaren arteko aldea epetan banatzen da, indarrean dauden aldian zehar.\nErosketa prezioaren arabera kontabilizatzen dira. Inbentarioan balioztatzen dira batez besteko prezio ponderatuan, beren merkatu-balioa baino txikiagoa baita.\nIzakin zaharkituak edo mugimendu motelekoak murriztu dira beren errealizazio-baliora.\nf) Zordun komertzialak eta kobratu beharreko beste kontu batzuk\nBalantzean aitortzen diren unean balioztatzen dira beren merkatu-balioan, eta kostu amortizatuan balioztatzen dira geroago, benetako interes tasa erabiliz.\nHala eta guztiz ere, merkataritza eragiketengatik izaten diren kredituak —urtebete baino gutxiagoko epemuga dutenak, eta kontratuzko interes tasarik ez dutenak— beren balio nominalean balioztatzen dira, bai hasieran aitortzen diren unean, bai geroago, baldin eta fluxuak ez eguneratzeak dakarren ondorioa esanguratsua ez bada.\nIrizpide gisa, kaudimen-gabezietarako hornidurak jartzen dira, antzinatasun zehatz bat duten saldoak estaltzeko, edo hainbat gorabeherarengatik kobratzea zail samarra izanen dela aurreikusten diren saldoak estaltzeko.\ng) Hartzekodun komertzialak eta ordaindu beharreko beste kontu batzuk\nHala eta guztiz ere, merkataritza eragiketengatik izaten diren zorrak —urtebete baino gutxiagoko epemuga dutenak, eta kontratuzko interes tasarik ez dutenak— beren balio nominalean balioztatzen dira, bai hasieran aitortzen diren unean, bai geroago, baldin eta fluxuak ez eguneratzeak dakarren ondorioa esanguratsua ez bada.\nh) Diru laguntzak\nJasotako diru laguntzak eta ekitaldi batzuetan banatu beharreko beste diru sarrera batzuk kontabilizatzeko, ondoko irizpideak erabiltzen dira:\nKapitalaren diru laguntzak balioztatzen dira ematen diren unean, emandako zenbatekoan, eta emaitzei egozten zaizkie, aipatutako diru laguntzek finantzatutako aktiboek denboraldian izan duten balio-galeraren proportzioan.\nUstiatzeko eta funtzionamendurako diru laguntzak. Emaitzetan abonatzen dira, diru laguntzak eman ondoren, xedatutako baldintzak bete direla jotzen den unean, horregatik kobratuko direla zentzuzko zalantzarik ez baita. Emaitzei egozten zaizkie, eta aldi bakoitzean, kontabilitateari dagokionez, ziurtatzen da diru laguntzatik etorritako sarreren eta diruz lagundutako gastuen arteko korrelazio egokia.\nHondakin uren saneamendua kudeatzeagatik jasotako diru laguntzak. Nafarroako Hondakin Uren Saneamenduaren gaineko 10/1998 Foru Legeak, abenduaren 29koak, xedatzen du saneamendu kanona ura hornitzen duten entitateek jasoko dutela. Behar den epean, entitate hauek emanen diote kanona Navarra de Infraestructuras Locales, S.A. (NILSA) enpresa publikoari, Saneamendu Plana kudeatzeko sortua baita. Horrekin bat, 1997ko abenduaren 31 arte Mankomunitateak, eta data horretatik aurrera, Sozietateak, saneamendu kanon gisa bildutako kopuruak eman dizkiote NILSAri, bi aldi horietan entitate hornitzailea baita. Kopuru horiek 1989ko urtarrilaren 1etik aurrera egindako fakturazioari dagozkio. Mankomunitateak NILSArekin hitzarmen bat sinatu zuen 2005eko abenduaren 21ean, eta, 2005eko urtarrilaren 1ean efektua izanik, 1989ko urriaren 19ko hitzarmena ordezkatu zuen, 2004ko abenduaren 31 arte indarrean egon zena. Hitzarmen hori dela eta, Sozietate Menderatzaileak, Mendeko Sozietatearen bidez, bere lur eremuan (ikus 1. oharra) ematen jarraitzen du Hondakin Uren Saneamenduaren (sare nagusiko saneamendua) kudeaketa eta ustiapenari lotutako zerbitzuak. Hiruhilean behin diru laguntza bat jasotzen du NILSAtik (ikus 18.c oharra). Horren zenbatekoak sare nagusiko saneamendua ustiatzeak eragindako kostuak konpentsatzen ditu. Halaber, kostuak zehazten dituzte benetan izandako zuzeneko kostuek gehi aipatutako hitzarmenean zeharkako kostu gisa aurrez finkatzen den kopuru batek.\ni) Saldoak sailkatzea arrunten eta ez-arrunten arabera\nErantsitako egoeraren balantzean, ondoko bietan sailkatzen dira saldoak: ez-arruntak eta arruntak. Arruntetan sartzen dira ustiatzeko ohiko zikloan barna saltzea, kontsumitzea, ordaintzea edo egitea espero diren saldoak. Sailkapen horri ez dagozkion gainerakoak ez-arruntak dira.\nj) Eraisteko hornidurak\nEraisteko hornidurak ekitaldiaren itxiera datan baloratzen dira egiten den kalkulurik onenaren egungo balioan, unean-unean eskura dagoen informazioarekin bat, eta hornidura eguneratzeagatik izaten diren doitzeak finantza gastu gisa erregistratzen dira, sortzen diren ahala.\n"HHTZko hustuketa gelak eraisteko hornidurak" izeneko atalak jasotzen du Gongorako zabortegia itxi ondoko zigilatze eta mantentze lanak egiteko kostuen egungo balioaren kalkulua. Hornidura hori kalkulatzeko, egungo ingurunean aplikatu beharreko ingurumen mugak eta betebeharrak sartu dira.\n"Biometanizazio obrak eraisteko hornidura" biometanizazio plantan gelditutako obrak eraisteak duen egungo balioari dagokio.\nk) Pentsioetarako eta antzeko betebeharretarako hornidurak\nMendeko Sozietateak prestazio definituko pentsio plan bat finkatu du bere langileekin, erretiro eta arrisku prestazioak estaltzen dituena, baita alarguntza eta zurztasun prestazioei dagozkienak ere. Gizarte Segurantzaren eta soldataren araberako arrisku prestazioak, baita erretiro prestazioak ere, aktiboa zelarik langileak jaso zuen azken soldataren portzentaje bat dira, aldez aurretik finkatua, langileak enpresan duen antzinatasunaren arabera. Erretiro konpromisoarengatik egindako ekarpena dagokie Mendeko Sozietatean bi urte baino gehiagoko antzinatasuna duten enpresako langileei. Arrisku prestazioek langile guztiak estaltzen dituzte, kontratatuta egoteagatik. Autoseguru prima baten bidez antolatuta daude, Pentsio Planari ordaindua eta fondoak kudeatua.\nPentsioetarako konpromisoak kanpora ateratzeko nahitaezkotasunari dagokion indarreko araudiarekin bat, 1999ko ekitaldian Mendeko Sozietateak pentsioetan hartutako konpromisoak formalizatu zituen, arestian aipatuak, ondokoen bidez: pentsio plan bat eta kanpoko pentsio fondo indibidual baten harpidetza. Ildo horretatik, hamar urteko epea du behar diren ekarpenak ordaintzeko. 2000an Berrorekatze Plana egin zen, eta 2000ko ekainaren 30ean fondora traspasatu ziren langile guztien "iragandako eskubideei" zegozkien kopuruak. Data horretatik aurrera, pentsio fondoak ("Mendillorriko Ur Biltegia") hartu zuen onuradun guztiei prestazioak ordaintzeko ardura. Halaber, 2001ean berrorekatzeko beste plan bat egin zen, indarreko legedira egokitzeko xedez.\n2008ko ekitaldia ixtean aktuario independente batek egindako kalkulu aktuarialak egin dira Planaren Oinarri Teknikoak erabiliz, ondoko hipotesiak kontuan harturik: %4ko interesa, EVKM/F90, GRM/F95, eta SS 90 taulak. Era berean, %1,5eko KPIa eta soldaten %2ko errebalorizazioa kontuan hartu dira.\nEzintasun iraunkorra aitortuta ez dagoen kasuetarako, eta ezintasuna aldi baterakoa bada, soldata osatzeko konpromisoa jasota dago Mendeko Sozietatearen hitzarmen kolektiboaren 76. artikuluan.\nl) Mozkinen gaineko zerga\nSozietate Menderatzaileak ez du Sozietateen gaineko Zergarik ordaindu behar. Hori dela eta, Mendeko Sozietatea da aipatutako zergaren gaineko urteko aitorpena aurkezten duen bakarra.\nEkitaldiko mozkinen gaineko zergaren gastua horrela kalkulatzen da: ekitaldiko zerga oinarriaren gaineko karga tasa aplikatzetik ateratzen den zerga arruntari, eta zergen aldetik onartzen ahal diren kenkariak aplikatu ondoren, gehitzen zaio zerga geroratuengatik aktibo eta pasiboetan dagoen aldaketa.\nZerga geroratuengatik izaten diren aktiboek eta pasiboek ondokoak hartzen dituzte barne: denbora desberdintasunak —aktibo eta pasiboek liburuetan duten zenbatekoen eta beren zerga balioaren arteko desberdintasunak direla eta, ordaindu beharrekoak edo berreskuragarriak izanen direla aurreikusten diren zenbatekoak—, konpentsatu gabe dauden zerga oinarri negatiboak eta, zergei dagokienez, aplikatu ez diren zerga kenkariengatik dauden kredituak. Aipatu zenbatekoak erregistratzeko, behar den denbora desberdintasunari edo kredituari aplikatzen zaio zenbateko horiek berreskuratzeko edo likidatzeko espero den karga tasa.\nBestalde, zerga geroratuengatik izaten diren aktiboak, denbora desberdintasunekin identifikatuak, soilik aitortzen dira etorkizunean entitateak horiek kobratu ahal izateko zerga irabazi nahikorik izaten ahal dituen kasuan.\nKontabilitatea ixten den bakoitzean, erregistratutako zerga geroratuak berrikusten dira (aktiboak zein pasiboak), indarrean dirautela egiaztatzeko, eta behar diren zuzenketak egiten zaizkie horiei, egindako analisien emaitzekin bat.\nm) Euroa ez den beste moneta batean egindako eragiketak\nn) Kaleratzeagatik egindako kalte-ordainak\nIndarrean dagoen lan araudiari jarraiki, Taldeak kalte-ordainak ordaindu behar dizkie nahitaez hainbat baldintzatan lan harremanak eteten dizkien langileei. Ez da ohiz kanpoko kanporatzerik aurreikusten. Beraz, kontzeptu honengatik ez da hornidurarik egin erantsita dauden urteko kontuetan.\no) Diru sarrerak eta gastuak\nDiru sarrerak kalkulatzen dira kobratu den edo kobratzeko dagoen kontraprestazioaren zentzuzko balioan, eta ondokoak islatzen dituzte: jardueraren ohiko esparruan emandako ondasun eta zerbitzuengatik kobratu behar diren zenbatekoak ken deskontuak, BEZa eta salmentei lotutako beste zerga batzuk.\nGastuak galera eta irabazien kontuan aitortzen dira aktibo baten murrizketari (edo pasibo baten gehitze bati) lotutako etorkizuneko ekonomia mozkinak gutxitzen direnean, hori modu fidagarrian neurtzen ahal bada. Horrek dakar aldi berean egiten direla gastu baten erregistroa eta pasiboa gehitzearen edo aktiboa murriztearen erregistroa.\nGastu bat berehala aitortzen da ordainketa batek etorkizunean mozkin ekonomikorik sortzen ez duenean, edo aktibo gisa erregistratzeko behar diren baldintzak betetzen ez dituenean. Halaber, gastu bat aitortzen da pasibo bat gertatzen denean eta inolako aktiborik erregistratzen ez denean.\nUra saldu eta araztu:\nOro har, kontagailuen irakurketaren irizpidea erabiltzen da kontzeptu honengatik jasotako diru sarrerak zehazteko oinarri gisa. 25 milimetrotik gorako diametroa duten kontagailuak hilero fakturatzen dira, eta, gainerakoak, lauhilabetetik behin, bezeroen populazioa taldeka banakatuz.\nDiru sarreren erregistroan sortzapen irizpidea erabiltzen da. Hortaz, ekitaldi bakoitza ixten denean diru sarreren hornidura bat aurreikusten da. Horniduraren kalkulua egiteko, ondoko eragiketa hartzen da oinarri: egunero kontsumitzen diren ur metro kuboen kopurua bider metro kuboaren batez besteko prezioa. Halaber, kontuan hartzen da azken fakturaziotik iragandako egunen kopurua, ondoko epigrafean erregistratua: "Bezeroak, salmentak eta zerbitzuak emateagatik" (ikus 9. oharra).\nHiri-hondakinak biltzeko eta tratatzeko zerbitzua emateak sortzen dituen diru sarrerak horrela zehazten dira: alde batetik, hondakin ekoizle handienentzat edukiontzien kopurua oinarri harturik, eta, bestalde, gainerakoentzat, ondasun higiezinen katastro balioen batura, Nafarroako Lurralde Aberastasunaren zerga erregistroan araututakoarekin bat.\nErrentamendu operatiboko eragiketetan, errentatzailearenak dira errentan hartutako ondasunaren jabetza, eta, berez, ondasunaren gaineko arrisku eta abantaila guztiak.\nErrentamendutik eratorritako gastuak linealki kargatzen dira galera eta irabazien kontuan, kontratuaren balio-bizitzaren arabera.\nq) Ingurumen izaera duten ondare elementuak\nTaldearen jardueran iraunkorki erabiliak izan daitezen, horren ondarean sartzen diren elementuak —baldin eta beren xede nagusia ingurumen inpaktua gutxitzea eta ingurumena babestea eta hobetzea bada— egoera balantzeko "Ibilgetu material" gisa erregistratzen dira, beren erosketa prezioan edo ekoizpen kostuan, egokia den bezala. Horien amortizazioa egiten da kostu balioen gainean, metodo linealari jarraiki kalkulatutako balio-bizitzaren aldietan barna (4.b) oharrean zehazten dira).\n5.- Ibilgetu materiala\nIbilgetu materialaren eta bere amortizazio metatuen kontuetan 2008ko ekitaldian izandako xehetasuna eta mugimendua ondoko koadroan jasota daude:\nLurrak eta eraikinak 75.692.362,50 - - - 75.692.362,50\nInstalazio teknikoak eta beste ibilgetu batzuk 210.974.923,97 4.902.237,45 263.317,46 2.491.575,82 218.105.419,78\nBidean dagoen ibilgetua eta aurrerakinak 6.291.771,36 5.835.770,04 -2.491.575,82 9.635.965,58\nBALIO GORDINA GUZTIRA\nEraikinen amortizazioa 34.857.315,53 2.980.285,83 37.837.601,36\nInstalazio teknikoen amortizazioa eta beste ibilgetu batzuk 121.293.062,90 11.180.642,34 263.317,46 132.210.387,78\nAMORT. METATUA GUZTIRA\n"Bidean dagoen ibilgetu" ia osoa instalazio konplexu espezializatuei dagokie. 2008ko abenduaren 31n saldo hau osatzen duten kontzeptu nagusiak honako hauek dira:\nBiometanizaziotik aprobetxatzen ahal den aktiboa 3.067.963,13\nTxulapain hornitzea (4. fasea) 936.808,27\nZizur Nagusiko kolektorea 892.459,33\nBarañaingo sareak 544.972,49\nAlde Zaharreko sareak, 3. fasea\t 412.105,03\nZildozko sareak 374.502,31\nBeraskoain hornitzea 348.246,60\nUndio hornitzea 323.756,03\nAgustindarren industrialdeko tailerra handitzea eraberritzea 294.539,05\nBidean dauden beste obra batzuk, zenbateko gutxiagokoak 2.440.613,34\nBidean dauden obrak guztira\nBestalde, honako hauek dira 2008ko ekitaldian izan diren gehitzerik esanguratsuenak:\nTratatze-birziklatze zentroko makineria (inst. teknikoak eta beste ibilgetu material batzuk) 1.219.880,00\nZaborra biltzeko ibilgailuak (inst. teknikoak eta beste ibilgetu material batzuk) 1.001.950,04\nZizur Nagusiko SM 255929 kolektorea (bidean dagoen ibilgetua) 892.459,33\nZaborren edukiontziak (inst. teknikoak eta beste ibilgetu material batzuk) 803.380,59\nBarañaingo sareak, RM 282230 (bidean dagoen ibilgetua) 526.746,42\nJabetzan dauden kontagailuak (inst. teknikoak eta beste ibilgetu material batzuk) 429.525,06\nZildozko sareak, RM 282217 (bidean dagoen ibilgetua) 362.554,70\nOspitaleko hodiak, RM 282228 (bidean dagoen ibilgetua) 333.452,60\nUndio hornitzea AM 273134 (bidean dagoen ibilgetua) 297.177,61\nBeste obra batzuk, zenbateko txikiagokoak 4.870.881,14\nTaldearen politika da aseguru polizak formalizatzea bere ibilgetu materialen elementuek izaten ahal dituzten arriskuak estaltzeko. Aipatutako arriskuen estalduran ez dago defizitik.\n2008ko abenduaren 31n erabat amortizatu diren elementuen eta erabiltzen ari direnen batura, guztira, 65.725.230,74 eurokoa da.\n6.- Inbertsioak higiezinetan\n2008ko ekitaldian, higiezinen inbertsioen eta dagozkien amortizazioen kontuetan izandako xehetasuna eta mugimendua honako hauek izan dira:\nSaldoa, 2007ko abenduaren 31n 275.983,63\nKalte-ordainak, birzatitzeak direla eta 39.533,45\nSaldoa, 2008ko abenduaren 31n\n7.- Ibilgetu ukiezina\n2008ko ekitaldian, ibilgetu ukiezinaren eta dagozkion amortizazioen kontuetan izandako xehetasuna eta mugimendua honako hauek izan dira:\nEmakidak 3.819.279,43 - - 3.819.279,43\nAplikazio informatikoak 1.090.082,48 239.494,95 314.866,65 1.644.444,08\nBidean dauden aplikazio informatikoak 479.199,37 66.577,24 -314.866,65 230.909,96\nEmakiden amort. 3.191.192,94 194.205,69 - 3.385.398,63\nAplikazio informatikoen amortizazioa 1.034.432,68 161.658,92 1.196.091,60\n"Aplikazio informatikoak" eta "Bidean dauden aplikazio informatikoak" izeneko gehitzeetan 2008ko ekitaldian erregistratu diren mugimenduak aplikazio informatikoak garatzeari dagozkio. Ibilgetu inmateriala osatzen duten gainerako epigrafeak beste aplikazio informatiko batzuei eta hainbat emakidari dagozkie.\n2008ko abenduaren 31n erabat amortizatu diren elementuen eta erabiltzen ari direnen batura, guztira, 1.006.330,98 eurokoa da.\nHonako izakin hauek zeuden 2008ko abenduaren 31n:\nObrako beste material batzuk 731.249,78\nEkitaldiko kontsumoen xehetasuna 18 b)) oharrean dago.\nTaldearen politika da aseguru polizak formalizatzea bere izakinek izaten ahal dituzten arriskuak estaltzeko.\nOndoko zordunak zeuden 2008ko abenduaren 31n:\nBezeroak, salmentak egiteagatik edo zerbitzuak emateagatik. 13.998.763,46\nBezeroak, Taldeko enpresak eta enpresa elkartuak 84.034,05\nAdministrazio publikoekin dauden beste kreditu batzuk 3.189.000,66\n"Bezeroak, salmentak egiteagatik eta zerbitzuak emateagatik" atalak 1.442.230,12 euroko zenbatekoa du barne, oraindik jaulki ez diren fakturengatik izandako diru sarrerei dagokiena. Ur kontsumoengatik izandako diru sarrerak dira gehienbat, 4.o) oharrean azaldutakoarekin bat.\nSaldoa, 2007ko abenduaren 31n 848.363,53\nEkitaldiko hornidurak 238.950,45\nEkitaldiko berreskuratzeak -97.823,39\nSaldoak kitatzea -225.052,60\nOndokoak dira administrazio publikoekin izandako saldo zordunak:\nNafarroako Gobernua, diru laguntzengatik zorduna (12.a oharra) 316.360,52\nFEDER, diru laguntzengatik zorduna (12.a oharra) 1.872.208,08\nOgasun publikoa, BEZarengatik zorduna (ikus 1.C oharra) 559.632,57\nNILSA, diru laguntzengatik zorduna (12.a oharra) 133.581,97\nUdalak, ekarpenengatik zordunak (12.a oharra) 307.217,52\n10.- Finantza inbertsioak epe laburrera\nOndokoa da kontu horren banakatzea, 2008ko abenduaren 31n:\nEpe finkorako ezarpenek sorrarazitako interesa 37.879,00\nEratutako fidantzak 29.222,67\n11.- Taldearen fondoak\nOndokoa da epigrafe honen banakatzea, 2008ko abenduaren 31n:\nGizarte fondoa 53.348.202,65\nErabilera orokorrari emandako ondarea -8.817.989,98\nErreserba sozietate bateratuetan 5.703.963,01\nIrabazia / (Galera) 628.049,87\na) Gizarte fondoa\nHonako hauek osatzen dute gizarte fondoa: udal, kontzeju, eta beste entitate batzuek egindako ekarpenek —eskudiruzko entregetan gauzatuak—, ondasun ibilgetuen ekarpenek eta beste kontu-sail zordun eta hartzekodun batzuek, eta aurreko ekitaldietan Mankomunitateak eta Mendeko Sozietateak izandako emaitzek.\n2008ko ekitaldian, kontu horren saldoa 438.924,15 eurotan gehitu da, 2007an lortu zen mozkinaren banaketaren ondorioz:\nb) Erabilera orokorrari emandako ondarea\nErabilera orokorrari emandako ondare gisa hartu da Ibai Parkeari lotutako aktiboak ematearen zati bat (zenbatekoa: 8.817.989,98 euro)\nc) Erreserbak sozietate bateratuetan\n2008ko abenduaren 31n, erreserba hauen saldo osoa Mendeko Sozietateak, Iruñerriko Zerbitzuak, S.A.-k, emandakoei dagokie.\n12.- Jasotako diru laguntzak, dohaintzak eta ondareak\na) Kapitalaren diru laguntzak\nOndokoa izan da epigrafe honetako saldoen eboluzioa 2008an:\nNAFARROAKO GOBERNUAREN DIRU LAGUNTZA\n66.572.392,77 766.879,41 - 67.339.272,18\n13.764.121,50 - - 13.764.121,50\nSare lokaletarako obrak\n15.821.814,13 2.178.493,64 - 18.000.307,77\n19.502.029,35 219.563,64 - 19.721.592,99\nChinchilla jeneralaren kaleko eraikina\n678.064,88 - - 678.064,88\n103.232,26 - - 103.232,26\n- 92.934,73 - 92.934,73\nNILSAREN DIRU LAGUNTZA\n42.705.170,61 555.082,81 - 43.260.253,42\nESTATUAREN DIRU LAGUNTZA\n312.261,85 - - 312.261,85\n92.339,50 - - 92.339,50\nDIRU LAGUNTZAREN ZERGA ONDORIOA -66.764,36\t - 10.180,10 -56.584,26\nDIRU LAGUNTZAK GUZTIRA 159.484.662,49 3.812.954,23 10.180,10 163.307.796,82\nEMAITZARA TRANSFERITUTAKO DIRU LAGUNTZAK GUZTIRA -75.210.261,29 -8.628.017,06 -83.838.278,35\n2008ko abenduaren 31n, kobratzeko zeuden diru laguntza hauen 2.373.982,87 euro. "Administrazio publikoak" epigrafean erregistraturik daude, aipatutako datan egoera balantze bateratuaren aktiboari dagokion horretan (ikus. 9. oharra)\nb) Hainbat ekitalditan banatu beharreko beste diru sarrera batzuk\nHonako hauek izan dira 2008ko ekitaldiko xehetasunak eta mugimenduak:\nBanatu beharreko beste diru sarrera batzuk\t 2.563.519,54 75.513,60 - 2.639.033,14\nNILSA, banatu beharreko beste diru sarrera batzuk 3.424.362,20 - - 3.424.362,20\nBanatu behar. beste diru sar. Batzuk, Ipertegiko kolektorea. 1.021.048,89 - - 1.021.048,89\nAvanza, banatu beharreko beste diru sarrera batzuk - 349.402,20 - 349.402,20\nBanatu beharreko beste diru sarrera batzuk. Zerga ondorioa -195.894,26 -11.518,22 16.041,17 -191.371,31\nBANATU BEHARREKO BESTE DIRU LAGUNTZA BATZUK GUZTIRA 6.813.036,37 413.397,58 16.041,17 7.242.475,12\nBANATU BEHARREKO BESTE DIRU SARRERA BATZUK, EMAITZARA TRANSFERITUAK -3.797.222,36 -124.865,04 - -3.922.087,40\n13.- Hornidurak epe luzera\nHonako hau izan da 2008an epigrafe honetan izandako mugimendua:\nGalera aktuarialak aitortzea\nHornidurak, langileei epe luzerako ordainsariak emateagatik (4.k eta 11. oharrak) 1.509.000,00 629.479,89 -582.533,56 1.056.765,67 2.612.712,00\nHornidura, biometanizazioaren obrak eraisteagatik 511.722,65 10.234,45 521.957,10\nHornidura, HHTZko hustuketa gelak eraisteagatik (22. oharra) 16.910.526,00 338.210,53 17.248.736,53\n"Hornidurak, langileei epe luzerako ordainsariak emateagatik" atalean erregistratutako mugimenduek ondokoak jasotzen dituzte: hornidura eguneratzeari dagozkion finantza gastuak (629.479,89 euro), pentsio planari lotutako aktiboetatik espero zen errendimendua (-582.533,56 euro) eta galera aktuarialak aitortzea (1.056.765,67 euro).\n2008ko ekitaldian, "Hornidura, HHTZko hustuketa gelak eraisteagatik" eta "Hornidura, biometanizazioaren obrak eraisteagatik" izeneko ataletan erregistratutako mugimendua kalkulu horien finantza eguneratzeari dagokio.\n14.- Zorrak epe laburrera\n2008ko abenduaren 31n, ondoko xehetasunak dituzte:\nIbilgetuen hornitzaileak epe laburrera 3.217.529,88\nBiometanizazioa, Nafarroako Gobernuaren diru laguntza deuseztatzea 1.742.373,97\nBiometanizazioa, Bruselako diru laguntza deuseztatzea 1.533.119,00\nJasotako fidantzak eta gordailuak epe laburrera 346.097,87\nBeste batzuk 22.890,61\nAbenduaren 31n, "Kreditu entitateekin izandako zorrak" ataleko saldoa zero da, 2008ko ekitaldian 89.816,40 euro amortizatu baitira, Zientzia eta Teknologia Ministerioak emandako aurrerakinari dagozkionak, "Bezeroak Kudeatzeko Sistemak" proiektuaren barnean. Ministerio horrek emandako Ikerketa Teknikoa Sustatzeko Programaren (PROFIT) barnean dago aurrerakina. Aurrerakin itzulgarria zen, interesik gabea. Bere azken mugaeguna 2008an zen.\n2008ko egoera balantzeko "Hornitzaileak" epigrafea osatzen duten kontu-sail nagusiak honako hauek dira:\nEugiko urtegiaren kanonerako aurreikuspena\t 360.000,00\nCanal de Navarra, S.A.\t 241.014,56\nEgillorko zentrala, Iberdrolak eskatutako kanonaren aurreikuspena 228.770,47\nCobos tailerrak 170.772,00\nFomento Construcciones y Contratas, S.A. 167.854,49\nBeste batzuk 1.088.014,82\nZor hauek guztiek urtebetetik beherako mugaeguna dute, eta bakar bat ere ez dago berme erreal baten mendean.\n16.- Ordaindu beharreko beste kontu batzuk\na) Hainbat hartzekodun:\nOndoko xehetasunak dituzte 2008ko abenduaren 31n:\nFomento Construcciones y Contratas, S.A. 4.297.591,68\nIberdrola Energías Renovables, S.A. 580.501,20\nLa Montañesa 504.738,16\nObras Especiales Navarra, S.A. 442.086,94\nTraperos de Emaús fundazioa\t 374.777,90\nLKS Ingeniería, S.COOP.\t 181.415,83\nGlobal Servicios Culturales, S.L. 136.300,00\nJacar Montajes S.L.\t 114.147,86\nServicios Artaza S.L.\t 111.377,64\nDesperdicios Papel Norte, S.L. 97.833,79\nMetalúrgica Marina, S.A. 90.858,74\nObysur, S.L. 89.860,78\nArte Verde Navarra, S.L. 71.064,27\nBeste batzuk 1.981.958,69\nb) Administrazio publikoak:\n2008ko abenduaren 31n, ondoko kontu-sailek osatzen dute administrazio publikoen saldo hartzekoduna:\nGizarte Segurantzarengatik 431.500,13\nJasanarazitako BEZarengatik 378.127,49\nZor arruntei dagozkie zenbateko hauek.\n17.- Zerga egoera – emaitza Sozietateen gaineko Zergaren zerga oinarriarekin berdinkatzea\nMendeko Sozietateak Sozietateen gaineko Zerga aitorpena aurkezten du urtero. Mozkinek —zergen gaineko legediarekin bat zehazturik— zerga oinarriaren gaineko %30eko karga dute. Emaitzako kuotatik hainbat kenkari eta hobari egiten ahal dira.\nHainbat eragiketarendako, zergen gaineko legediak onartzen duen tratamendu desberdina dela eta, kontabilitatearen emaitza eta zerga oinarri fiskala desberdinak dira. Jarraian, ondoko bi alderdi hauen arteko berdinkatzea agertzen da: 2008ko ekitaldiko kontabilitatearen emaitza eta, urteko kontuak onartutakoan, Mendeko Sozietateak aitortzea aurreikusi duen zerga oinarri fiskala.\nEkitaldiko kontabilitatearen emaitza, zergak baino lehen 2.467.676,24\nDesberdintasun iraunkorrak 578.676,41\nEmaitza doitua 3.046.352,65\nDenbora desberdintasunak 5.844.977,22\nLikidazio oinarria 8.891.329,87\nKuota osoa %30ean 2.667.398,96\n%99ko hobaria zerbitzu publikoen kuotaren gainean 2.367.388,47\nKenkaria inbertsioengatik -105.003,67\nKenkaria enplegua sortzeagatik -7.982,50\nOrdaindu beharreko kuota likidoa 187.024,32\nAtxikipenak eta kontura egindako ordainketak -53.436,65\nOgasun Publ. zorduna Soz. gaineko Zergarengatik 133.587,67\nSozietateen gaineko Zerga arautzen duen 24/1996 Foru Legean, abenduaren 30ekoan, xedatutakoarekin bat, Sozietateak %99ko hobaria du udalaren eskumeneko zerbitzu publikoetatik etorritako errentei dagokien kuota osotik.\nHonako hau da 2008ko kuota likidoaren eta Sozietateen gaineko Zergarengatik izandako gastuaren arteko berdinkatzea:\nKuota likidoa 187.024,32\nZerga geroratua -98.456,11\nMerkataritza Ganberaren kuota 2.130,12\nSozietateen gaineko Zergaren gastua guztira 90.698,33\nOndokoa da denbora aldeen xehetasunak gastuak eta diru sarrerak aitortzean, kontabilitate eta zerga ondorioetarako. Xehetasun hauetan ere agertzen da dagokion zerga ondorio metatua, aurreratua edo geroratua, behin kontuan harturik denbora desberdintasunen zerga ondorioaren gaineko %99ko hobaria. Denbora desberdintasun hauek sortu dira zerbitzu publiko eta minizentral elektrikoetatik etorritako errenten ondorioz. Hona hemen:\nAktiboak zerga geroratuarengatik 105.092,02\nPasiboak zergei lotutako denbora desberdintasunengatik 247.955,57\nIndarrean dagoen legediari jarraikiz, zergak ezin dira behin betiko likidatutzat hartu, harik eta aurkeztutako aitorpenak agintari fiskalek ikuskatu arte, edo lau urteko preskripzio epea iragan arte. 2008ko abenduaren 31n, Mendeko Sozietateak irekita ditu 2005eko urtarrilaren 1etik aurrera (2004ko urtarrilaren 1etik aurrera, Sozietateen gaineko Zergarendako) ezarri ahal zaizkion zerga nagusi guztiak, agintari fiskalek ikuska ditzaten. Ikuskapena eginez gero, Mendeko Sozietateko administratzaileen irudiko ez da pasibo garrantzitsu gehiagorik agertuko.\nAurkeztutako Sozietateen gaineko Zergaren aitorpenekin eta 2008an aurkeztuko den horrekin bat, Mendeko Sozietateak aplikatzen ahal diren kenkariak ditu inbertsioengatik eta pentsio planarengatik, ondoko xehetasunaren arabera:\nPentsio plana (€)\nOndoko urtea arte aplikagarriak\n1999 1.316.410,40 - 2009\n2000 403.901,35 2010\n2001 237.599,69 2011\n2005 425.782,41 53.577,04 2015\n2008 (kalkulatua) 739.381,42 50.484,31 2018\n18.- Diru sarrerak eta gastuak\na) "Negozio-kopuruaren zenbateko garbia" epigrafeak, 2008ko ekitaldiko galera eta irabazien kontu bateratukoak, ondoko xehetasunak eskaintzen ditu:\nHornidura zerbitzuak 16.570.132,82\nSaneamendu zerbitzuak 5.422.283,89\nKontratazio eta lotune eskubideak 1.370.382,17\nKontagailuen alokairua -144,34\nZaborrak biltzeko zerbitzuen fakturazioa 21.200.415,39\nBeste inori materialak eta zerbitzuak saltzea 19.435,57\nKonpontze lanak eta instalazio berriak partikularrei 1.374.387,35\nZabortegiak ustiatzetik eta material berreskuragarrietatik etorritako diru sarrerak 4.609.149,59\nLohietatik etorritako diru sarrerak 255.376,28\nAprobetxamendu elektrikoa 2.761.431,38\nEdalontziak saltzetik etorritako diru sarrerak 27.409,24\nIbai Parkea kudeatzea 57.680,38\nTaxien tasak 15.715,00\nBeste tasa batzuk 132,45\nb) 2008ko ekitaldiko "Ur kontsumoa" eta "Merkataritza izakinen kontsumoa eta beste hornidura batzuk" epigrafeetan ondoko kontzeptuak jasotzen dira:\nEbroko Ur Konfederazioari erositako ura\nNafarroako Ubideari erositako ura\nMerkataritza izakinen kontsumoa eta beste hornidura batzuk\nMerkataritza izakinak erostea\nErreaktibo kimikoak erostea\nObretarako materialak erostea\nEkoizpen prozesurako energia erostea\nBeste hornidura batzuk erostea\nc) Ondoko kontu-sailek osatzen dute 2008ko ekitaldiko "Ustiatzetik etorritako beste diru sarrera batzuk" (4.h.3 oharra) epigrafea:\nEskualdeko Hiri Garraiorako ekarpenak\t 5.684.081,59\nIbai Parkearen ekarpenak 603.392,59\nNILSAren transferentzia, sare nagusiko saneamendua ustiatu eta kudeatzeagatik 7.644.098,48\nBeste diru sarrera batzuk 820.790,47\nBeste diru laguntza batzuk 57.415,01\nd) "Langileen ordainsariak" atalaren 2008ko kontuak honela banakatu dira:\nLangileen lansariak 15.145.633,89\nLangileen antzinatasuna\t 601.252,70\nAparteko orduak 34.632,09\nPlusak /td> 704.012,77\nMonitoreendako ordainsaria 2.896,04\nLangileen garraioa 5.654,42\nLan-kontratuko langileen Gizarte Segurantza 4.924.284,26\nAdministrazio organoetarako ordainsariak (19. oharra) 116.059,29\nBeste gizarte gastu batzuk 276.288,91\nGizarte kargak guztira\nPentsio fondorako hornidura\t 1.196.338,18\ne) Hona hemen enplegatuen kopurua 2008ko ekitaldiaren bukaeran, mailaka banatuta. Urteko batezbestekoaren antzekoa da:\nBulegaria 76 67 9 76\nZuzendari kudeatzailea 1 1 1\nObra arduradun nagusia 1 1 1\nEspezialista 112 18 94 112\nBurutza Kabinetea 2 2 2\nArduradunorde gaitua 7 7 7\nBulego teknikoko ingeniari teknikoa 3 3 3\nKontu-hartzailea 1 1 1\nKontabilitateko burua 1 1 1\nSaileko burua 1 1 1\nTalde-burua 1 1 1\nPlantako burua 1 1 1\nInstalazio berrietako eta mantentze zerbitzuko burua 1 1 1\nOfizial profesionala 114 3 111 114\nMankomunitateburua 1 1 1\nKimikaria 1 1 1\nBulegoko buruordea 2 1 1 2\nE.M.-ko teknikariaren antzekoa 20 6 14 20\nTeknikaria 61 11 50 61\nTeknikari espezialista 42 17 25 42\nGoi-mailako tituluduna 1. mailakoa edo antzekoa 8 1 7 6 2\nGoi-mailako tituluduna, 2. mailakoa edo antzekoa 34 17 17 32 2\nf) 2008ko ekitaldiko "Beste ustiapen gastu batzuk" epigrafean, ondoko kontzeptuak jaso dira:\nIkerketa eta garapenerako gastuak\nKonpontze, kontserbatze, eta birjartze lanak\nProfesional independenteek emandako zerbitzuak\nBanku zerbitzuak eta antzekoak\nPublizitatea, propaganda eta harreman publikoak\nHornidurak galtzea, narriatzea eta aldatzea, merkataritza eragiketak direla eta (9. oharra)\nGarraio publikoaren transferentziak\nIbai Parkearen kostuak\n"Errentamenduak eta kanonak" epigrafeak 309.261,69 euro jasotzen ditu, ondokoak alokatzeari dagozkionak: bulegoetarako hiru egoitza, aparkalekuak, ibilgailuak, informatikako elementuak eta eskorga bat.\n2008ko abenduaren 31n Mendeko Sozietateak errentatzaileekin kontratatu ditu errentamendu operatiboari dagozkion gutxieneko kuotak, jarraian ageri direnak, indarrean dauden egungo kontratuekin bat. Ez dira kontuan hartu gastu arrunten eragina, KPIarengatik etorkizunean izanen diren gehitzeak ez eta kontratu bidez hitzartutako errenten etorkizuneko eguneratzeak:\nEtorkizuneko gutxieneko ordainketen zenbatekoa, deuseztatu ezin diren errentamendu operatiboak direla eta\nUrtebete eta bost urte bitartean\ng) 2008ko ekitaldiko "Ibilgetu ez-finantzarioaren diru laguntzak egoztea eta beste batzuk" atalean sartutako epigrafeek ondoko xehetasunak dituzte:\nDiru laguntzak, erabiltzeko utzitako ibilgetuarengatik (12.a) oharra)\t 8.628.018,06\nBeste diru sarrera batzuk, hainbat ekitalditan banatu beharrekoak (12.b) oharra)\t 112.404,04\n19.- Administrazio organoei buruzko informazioa\nMankomunitateko eta Mendeko Sozietateko administrazio organoetako kideek 2008ko ekitaldian ordainsariak jaso dituzte saioetan benetan egoteagatik ematen den ordainketa gisa (Batzarrak eta Administrazio Kontseiluak, edo Sozietatearen Menderatzailearen edo Mendekoaren ohiz kanpoko bilerak) . Gainera, Sozietate Menderatzailean lansariak daude soldata gisa.\nHona hemen Sozietate Menderatzailean kontzeptu hauengatik sortutako zenbatekoa:\nKabineteko langileen soldatak\nTaldeak aseguru poliza bat kontratatu du, Administrazio Kontseiluko kide guztien erantzukizun zibila estaltzen duena, beren jarduerek sortzen ahal dituzten erantzukizunei —Sozietate Anonimoen Legean jasoak— aurre egiteko. Gainera, administrazio organoetako kide hauek bizi eta istripu aseguru bat dute. Hori dela eta, 10.603,79 euro ordaindu dira 2008an.\nAdministrazio Organoko egungo edo lehengo kideekin Taldeak ez du beste inolako betebeharrik hartu (pentsioak, etab). 2008an kide hauei ez zaie inolako aurrerakinik edo krediturik eman.\nTaldeko goi-zuzendaritza administrazio organoei dagokie.\n2008ko abenduaren 31n La Montañesa, S.L.U.-k apelazio errekurtsoa jarria zuen administrazioarekiko 72/2006 Auzi-errekurtsoa ezeztu zuen epaiaren aurka. Horrek jarri zuen errekurtsoa Iruñerriko Mankomunitatearen Batzarrak 2006ko ekainaren 14an hartutako ebazpenen aurka. Ebazpen horiek ez zituzten aintzak hartu ondoko bi eskaerak: alde batetik, Eskualdeko Hiri Garraioaren zerbitzuaren emakidaren oreka berrezartzekoa, eta, bestalde, bidaiarien kopuruari buruzko konpromisoa berrikustekoa. Apelazio-errekurtso horretan, La Montañesa, S.L.U.-k murriztu zituen hasierako eskaerak, eta ondoko kopuruetan kuantifikatu zuen apelazio horren ondorioa: 1.704.976,- € 2004ko ekitaldirako, 1.157.042,- € 2005ekorako, eta 1.353.159,- € 2006korako. Ekitaldia itxi ondoren, epaitegiak ebazpena eman, eta La Montañesa, S.L.U.-ren eskakizunaren zati bat aintzat hartu du, eta zenbatekoa ezartzea geroratu du epaia betearazteko fasera —gaur egun bidean dago—. Hori dela eta, egungo datan ez dago jakiterik epaitegiaren epaiak Iruñerriko Mankomunitateari ekarriko dion pasibo gehigarrien zenbateko zehatza. Halaber, epai horren aurka ez dago helegiterik. Helegite horiekin bat, kontzesiodunak gora jotzeko errekurtsoa jarri du Nafarroako Administrazio Epaitegian 2004, 2005, eta 2006ko ekitaldietako behin betiko likidazioei dagozkien ebazpenen aurka —epaitegiak ez zituen onartu, 4271 Ebazpena, abuztuaren 8koa, emanik—, baita ebatzi gabe dagoen 2007koaren aurka ere. Halaber, alderdi material eta esanguratsuenetan berretsi ditu 72/2006 Administrazioarekiko auziak jasotako erreklamazio ekonomikoak.\nEgundaino, ez da oraindik behin betiko konpentsazioa likidatu, 2008ko ekitaldian enpresa kontzesiodunak bidaiarien garraio publikoaren zerbitzuak emateagatik. Hala ere, emakidaren pleguak eta kontratuak jasotako ebazpenak —gaur egungo idazketan azalduak— oinarri harturik egin diren kalkuluekin bat, eta aurreko paragrafoan deskribatu den auziaren behin betiko epaiaren zain, 504.738,16 eurotan kalkulatu dira (4.2.4. oharra) kontzeptu horiengatik egin beharreko ordainketa gehigarriak.\nSozietatearen ibilgetuan erregistratuta dago oraindik Hiri Hondakinen Zakikatze Organikoaren tratamendurako instalazioak eraikitzeko egin zen obraren inbertsioaren zati bat, 3.067.963 eurotan balioztatua. Sozietateak ikusi du aprobetxatzen ahal dela saneamendurako egin beharko diren etorkizuneko inbertsioen esparruan. Ildo beretik, behar diren izapideak egiten ari dira aipatutako inbertsioak aprobetxatu ahalko direla ziurtatzeko.\n21.- Itxi aurreko gertaerak\n20. oharrean azaltzen dira errekurtso eta erreklamazio batzuk. Gaur egun, ez dago jakiterik horien ondorioz Iruñerriko Mankomunitateak izanen dituen pasibo gehigarrien zenbateko zehatza. Aipatutako errekurtso eta erreklamazio hauek izan ezik, 2008ko ekitaldiaren itxiera datatik ez da ondokoei nabarmen eragiten ahal zaien inolako gertaerarik izan: 2008ko ekitaldiko Urteko Kontu Bateratuak, bere zerbitzuak ematea edo gizarte xedea betetzea, eta bere ondasun eta eskubide, zor eta betebeharrek zituzten egoera edo balioa 2008ko abenduaren 31n.\n22.- Ingurumenari buruzko informazioa\nTaldearen jarduerak zerrendatzetik (1. oharrean egina) antzematen ahal den bezala, jarduera anitzen berehalako helburua da ingurumen inpaktua gutxitzea, jarduketa berberek eragindakoa izan ezik, Iruñerriko esparruan gauzatutakoek sortu dutena ere. Horrela, nolabaiteko lotura jar liteke Taldearen ia gastu eta inbertsio guztien eta ingurumena babestearen artean.\nTaldeak 17.248.736,53 euroko hornidura bat zuzkitu du, Gongorako zabortegia itxi, zigilatu, eta bertan landatzeagatik (ikus. 13 oharra).\n23.- Beste informazio batzuk\nMankomunitatearen urteko kontu bateratuen auditoretza egin duen enpresak eta horrekin loturaren bat duten beste enpresa batzuek —Finantza Sistema Berritzeko Neurrien gaineko Legearen hamalaugarren xedapen gehigarriak aipatutako loturaren bat— ebatzi dute Sozietate Menderatzaileari zerbitzu-sari eta gastu gisa 19.594,72 euro fakturatzea, 2008ko abenduaren 31n bukatutako ekitaldian Taldeari emandako ikuskaritza zerbitzu profesional guztiengatik.\nAipatutako zenbatekoak 2008ko ekitaldiari dagozkion zerbitzu-sari guztiak hartzen ditu barne, beren fakturazioaren unea edozein izanik ere.\nCanal de Navarra, S.A. 250.000,00\nZientzia eta Teknologia Ministerioa\t 90.151,82\nBeste batzuk 76.263,92